
OD riječju kontrola hereditarnosti iznosi se da- 
nas pred nas znanost i umijeće. 

Znanost bi bila preventivna selekcija kandidata ro- 
đenja, a u koliko je umijeće, spada ona na liječnika, na pravnika, 
na političara, od kojih svaki u svome polju, upotrebljava najzgo- 
dnija sredstva, da izvrši ovu selekciju. : 

Radi se o tome, kako nam njezine pristaše tvrde, da se za 
dobro ljudskoga roda podupire rađanje najboljih, a priječi rađa- 
nje najgorih. Namjesto kaprica spolnoga nagona, neka se uvede 
racionalizacija njegovih proizvoda, pa ćemo onda napokon postići 
higijenu rasa i politiku napučivanja, ukratko zavladat će eugenika.! 

U kontekstu materijalističke filozofije ne mogu se korisno raspravljati 
problemi, što ih iznosi eugenika, “ 

Kada bi bilo istinito, da civilizacija, ta nježna biljka, živi samo od dje- 
lovanja neprestane ljudske energije, koja je i sama rezultat stvaralačkog na- 
gona u višim oplodnim plazmama, onda bi bez sumnje trebalo priznati, da ona 
bitno ovisi o rasi. Samo narodne aristokracije mogle bi svijetu obećavati civi- 
lizaciju. 

Prema tome čovječansto se mora izroditi miješanjem krvi. Ako ove na- 
ravne elite budu prožete nižim ljudskim elementima, koji rađaju mnogo djece, 
onda će zbog sve to veće proletarizacije potomstva nastati pogibelj, da se do- 
skora iscrpu naslijeđene zalihe, kojima je bila zadaća, da podignu kulturu do 
najvećeg stupnja. 

Uzalud nam ovakovo shvaćanje nasljeđivanja prikazuju kao novu bio- 
lošku revelaciju. Mi ga ne možemo nikako primiti. Mi ga zabacujemo zbog 
postulata, što ih predpostavlja i zbog posljedica, što iz njeg proizlaze. 

Ono pretpostavlja, da su ljudske rase bile, i da jesu i da će 
uvijek ostati različne; imaju doduše neke svoje specijalne moguć- 
nosti, ali isto tako i svoja nepopravljiva ograničenja. No ta supo- 
zicija, koja je daleko od toga, da je priznaju svi etnolozi, i koja 
se protivi povijesti, teško se da u sklad dovesti s inače sigurnom 
naukom, o jedinstvenosti ljudskoga roda. 

G. Pearl, direktor instituta za biologijsko istraživanje na sveučilištu 
Johna Hopkinsa u Baltimoru, izjavio je na kongresu svjetskog pučanstva u 
Genevi od 31. VIII. do 3. IX. 1927., u svom izvještaju o biologiji i o porastu 
pučanstva, kako ta nauka uči, da gibanje pučanstva ovisi od apsolutnog mate- 
matičkog i biologijskog determinizma. Tu nema nikakva mjesta ni za utjecaj 
ekonomskih, socijalnih, političkih ili vjerskih prilika, a osobito, da na to ne 
djeluje ni ljudska sloboda ni čovjekova volja. 


1 Glavne direktive te politike napućivanja vidi: dr, Herman Werner Sie- 
mens: Thćorie de I' hćrćditć, Hygične de races et politigue de peuplement. 
Francuski prijevod (od Mme Arone) kod Legrand, Paris 1929. 

Dokaz, kojim bi se taj utjecaj htio dokazati, jest za g. Pearla — a s 
njim se, kako se čini, slaže, i doktor Suinens, — samo ludost, koja se rađa iz 


konzervativnog protivljenja svakoj novoj ideji, a ono potječe od one stare 
smicalice, »od vjere u logiku a priori, koja se protivi jednostavnim činjenicama 
iskustva.« ; 

Pa makar i nas ubrojili među natražne i nepopravljive logi- 
čare, ipak ne možemo nikako dopustiti one asimilacije, što je ho- 
će da uspostavi g. Pearl između evolucije muhe i čovjeka; mi i 
nadalje mislimo, da se njegov izvještaj o gibanju pučanstva ne 
može smatrati čisto znanstvenim, ako je istina, kako bi to htio 
6. Pearl, da je samo ono znanost, što se temelji na činjenicama 
materijalnog i direktnog iskustva. 

A što se tiče posljedica, koje proizlaze iz ovakovog shvaćanja nasljed- 
nosti, prekomorski pisci su ih s velikom iskrenošću razložili, Američki će narod 
propasti, kažu nam oni, kada budu poplavljeni od obojenih naroda, ili ako 
bude asimiliran — što je gotovo jednaka propast — Slavenima ili stanovnici- 
ma Sredozemnog mora, 

Slične su nauke pobudelie fanatizam Ku Klux Klana. Njih ne će nikada 
primiti ni razum ni kršćanska savjest, 

Da bi se mogli znanstveno raspravljati problemi, što nastaju iz eventual- 
ne kontrole nasljedstva, treba samo pitanje ove kontrole postaviti u kontekst 
spiritualističke nauke, koja jedina računa sa svim ljudskim realnostima. Pri- 
staše spiritualizma nipošto ne niječu determinističkih veza, koje uklopljuju u 
se mnogobrojne životne pojave. Ali oni drže, da je netočno, ako se iz te či- 
njenice izvodi, da je život samo jednostavna energija mehaničkog reda, te 
misle, da se intimna životna aktivnost ne da doseći ekskluzivnim istraživanjem 
fizika ili kemika, 

Oni naprotiv misle, da život utječe na mrežu determinizma u svoj nje- 
govoj cjelini, ali se nigdje u njemu posve ne Šubi, nego ga savija u organe, ne 
raskidajući pri tome njegovih okašca; tako učenjak pače i u živom tijelu, mo- 
že uvijek slijediti tkivo materijalnih sveza, a da im ne može nikada doći na 
kraj. 

Jer ako je istina, da se život očituje u redu cjeline, onda ga analiza 
može samo da razori. Najbolji način, da se promotri život jest onaj, u kojem 
ima najviše sinteze, a to je onaj, kad ga promatramo u točki, gdje se sva 
njegova energija stječe, a ta je: svijest. O tu će se intuiciju razbiti svi me- 
hanički sistemi. 

Bilo kako mu drago, jedna činjenica stoji i njena sigurnost 
ne ovisi ni o kakvoj hipotezi: raison d' ćtre čovječanstva i njego- 
va budućnost se više nalazi u individuumu negoli u rasi. 

Individuum nije nikako podređen povećavanju rase. On ni- 
kako ne naliči na kapljice vode u rijeci, kojih nestaje u tijeku ri- 
jeke, pošto su saopćile svoj udio kratkotrajne energije: naprotiv, 
individuum preživljuje neprestano prolaženje svega, što nije on: 
obitelj, države, narode i rase. 

On zauzima u svijetu središte dostojanstva i finalnosti. Uza 
svu svoju autonomiju može i mora se on uvrstiti u neki kozmos, 
koji ne donosi sa sobom nikakvo drobljenje bića; u socijalni orga- 
nizam, a taj je u redu svrhunaravnih realnosti: mistično Tijelo 

Kristovo; tu će taj individuum biti usavršen, a ne apsorbiran; tu 
će naći transcendentno usavršenje svega onoga, što je dizalo nje- 
govo biće iznad drugih živih bića, i što ga čini ljudskom osobom. 

Ljudska osoba! To je živo vrelo prava i dužnosti i stoga 
treba točno odrediti njegove zahtjeve, da se uzmogne sa moralnog 
stanovišta prosuditi kontrola nasljednosti. 

! Prema eugenistima ova kontrola nosi u sebi dvije vrste mje- 
ra: jedne su zakonodavne a druge su liječničke, Prve nastoje za- 
priječiti ženidbu individuuma, kojih bi potomstvo moglo škoditi 
rasi. 

Druge su mnogo radikalnije te idu zatim, da samom organiz- 
mu ovih individua zapriječe potpuno vršenje njegove reproduk- 
tivne funkcije. : 

Što vrijede te mjere? 

Teško i zamršeno pitanje! Upustimo se u nj u nadi, da ćemo 
se — ako ne možda složiti — a ono barem razumjeti. 


. L Zakonska kontrola nasljednosti, 

Promotrimo najprije s moralnoga gledišta zakonsku kontrolu 
nasljednosti. 

Između zakonskih mjera, koje se odnose na kontrolu naslje- 
dnosti, osobitu pažnju zaslužuje ona, koja traži obiligatnu pred- 
bračnu svjedodžbu. : 

.. Ta je mjera nadahnuta velikom idejom pravednosti, ona na- 
stoji zapriječiti nelojalna iznenađenja, koja je Brieux opisao u svo- 
jim Avari es. Ona bi pače — ako ćemo vjerovati nekim njezi- 
nim širiteljima — htjela poći i dalje: htjela bi da ljudima postavi 
neku vrstu brane, ako bi se za njihovo potomstvo moglo očekivati, 
da će biti ispod bijološke sredine, 

. Jer »pravi biolog«, kako kaže g. Hermann u svojoj Thć o- 
rie d e Lj hćrćditć, pravi biolog ne može shvatiti, kako bi se 
takvim ljudima moglo dopustiti, da rađaju neprijatelje rase.« 

Tako se dakle obveza predbračne svjedodžbe prikazuje u 
dva vrlo različna oblika, koje ne smijemo pomiješati, ako hoćemo 
da prosudimo njihovu moralnost. : 

Svjedodžba može biti poluslužbena i privatnoga karaktera, 
a može biti i službeni dokumenat javnoga karaktera. U prvom 
slučaju svjedodžba za vjenčanje bila bi spis, što bi ga potpisao 
liječnik, koji bi svjedočio, da su budući bračni drugovi bili pregle- 
dani za njihovu ženidbu i da su si međusobno saopćili rezultat te 
pregledbe. Ovaj rezultat ostaje tajan. Državnom službeniku bilo 
bi dosta znati, da budući ženici znaju za međusobno stanje i da 
primaju na se svu odgovornost. 

U drugom bi slučaju predbračna svjedodžba morala biti po- 
kazana kvalificiranom zastupniku državne vlasti. Jer do njegova 
bi znanja stajala zakonska autorizacija ženidbe. ' 

: Moralka nema ništa načelno da predbaci predbračnoj svje- 
dodžbi, ako se ona promatra kao poluslužbeni dokumenat privat- 
nog karaktera. 

Kad vjerska ženidba redovno zahtijeva ispovjednu svjedod- 
žbu, zašto onda ne bi građansko ženidbeno pravo zahtijevalo 
svjedodžbu o liječničkoj pregledbi? 

Možda bi ženidbeni kandidati zbog obligatne svjedodžbe 
odustali od ženidbe, kad ih već inače njihova tupa savjest nije 
mogla da odvrati od gadne prevare? 

Možda bi i neki roditelji, koji u ženidbi svoje djece brižnije 


gledaju na imovinu negoli na zdravlje, također od nje odustali? 


Možda, možda?... 

Ipak se čini, da bi bilo bolje, da se predbračna svjedodžba, 
koja ima poluslužbenu i diskretnu vrijednost, radije uvede u ću- 
doredne običaje negoli u zakonike. Posredovanje zakona, koje bi 
htjelo potkrijepiti obligaciju te svjedodžbe lako bi ostalo iluzor- 
nim sve dotle, dokle god te svjedodžbe ne budu imale javnoga 
karaktera, t. j. dokle god ne budu saopćena kompetentnoj vlasti, 
da postane nužnim uvjetom za priznanje građanske ženidbe. 

Ali iz javnosti te svjedodžbe nastaju — tko toga odmah ne 
vidi? — najveće poteškoće sa moralnoga stanovišta. Jer ne samo 
da se javno slabo uzgojeno mišljenje buni protiv tome, da se po- 
vređuje ono, što pripada intimnom životu čovjeka, protiv toga se 
buni i diže — savjest. 

Što bi u tome slučaju postalo od službene tajne? Što bi bilo 
od lične nepovredljivosti? 

Zar ćemo se pozvati na opće dobro? No to znači kompro- 


mitirati samo opće dobro, ako se ne obaziremo na zakone, koji 


štite ljudsko općenje i ako hoćemo na pitanje higijene svesti stid, 
čuvstvo ljudskog dostojanstva i dužnost pravde. 

Može biti ženidba, koje zdravstveni interes ne svjetuje, ali 
ih zahtijeva viša dužnost naknade ili regulisanja. 

Osim ovih razloga, što su uzeti iz individualnog morala, i 
koji bi, ako se uzmu sami za se, mogli, kako se čini, suziti pita- 
nje kontrole nasljedstva, koje je dobrim dijelom političko, ima i 
drugih momenata iz socijalnoga morala, 

Svaki je zakon nepravedan i bez ikakve podloge, ako nje- 
gove socijalne posljedice ruše ljudski red i društvo, koje se sasto- 
ji u poštivanju ženidbe, u obiteljskoj stalnosti, a počiva na drago- 
voljnom jedinstvu dvaju bića, od kojih svako, ima dostojanstve 
osobe. 

A čini se, da takve moraju biti posljedice zakona, koji bi 
predbračnu svjedodžbu nametnuo kao uvjet ženidbe." Jer prije- 
čeći ženidbu, taj bi certifikat nužno umnožio »slobodne« brakove. 


* Siemens izjavljuje, da je predbračni certifikat od slabe vrijednosti i 
dodaje: Ako ti certifikati mogu imati tu prednost da jače istaknu važnost 
zdravlja u ženika, to jednako imaju i svoju slabu stranu, da uklone od ženid- 
be baš najtankoćutnije individuume; dok su oni lakoumniji — koji su u ve- 
ćini — i onako skloni, da se slabo obaziru na zdravlje i zdravstvene certifi- 
kate, O, c. p. 83, 

On bi tako proizveo učinak, koji je posve oprečan onome, zbog 
kojega je izdat. Tako ljudski zakonodavci, htjeli oni ili ne htjeli, 
= mos do granice svoje moći u psihološkim i socijalnim realno- 
stima. 

I što se više oni grade, da ih ne znaju, to su im više pod- 
vrgnuti. Činjenice se dižu protiv zakona, a kontradikcije razaraju “ 
same zakone. 

Tako je n. pr. u Norveškoj nametnuta predbračna svjedod- 
žba, a sušičavima nije zabranjena ženidba, s jednostavnoga razlo- 
ga, jer ih je vrlo mnogo. 

Što bi zahtijevala higijena, to politika odbija. Zdravi se i 
praktični osjećaj, koji je tako potreban za vladanje ljudi, osve- 
ćuje ideologiji. 

Ipak se neki biolozi ne će da priznaju, nadvladanima. Budu- 
ći da čisto zakonske mjere, kako oni kažu, ostaju na površini, to 
se treba u isti mah uteći i zakonskim i liječničkim mjerama. 

Ispitajmo, što vrijede te mjere sa stanovišta morala, 


II. Zakonita liječnička sterilizacija, 


a Danas se u svijetu — osobito u Americi, u Engleskoj i u 
Švicarskoj — javlja mišljenje, koje se nikako ne smije zanemariti, 
a ide za tim, da se uvede zakonitasterilizacijanespo- 
sobnih. 

Promicatelji tih zakona rekoše isprva, da u te nesposobne 
spadaju: zločinci, luđaci i suludi. Sjetimo se teksta zakona od 9, 
ožujka 1887. u državi Indiana; 

»Uzevši u obzir da nasljednost igra vrlo važnu ulogu u prenosu suludo- 
sti i slaboumnosti, kongres je odredio, da se obiligatno naloži državnim usta- 
novama, koje čuvaju nepopravljive zločince, luđake, slaboumne, da u svoju 
upravu osim ostalih zavodskih liječnika prime još dva iskusna kirurga. 

Kada stručnjaci i Vijeće budu držali, da se pregledanim individuima ne 
smije dopustiti prokreacija, i da nema nikakve vjerojatnosti, da će se ti indi- 
vidui duševno popraviti, tada treba pozvati kirurge, koji će te različne pojedin- 
ce operirati, kako misle, da je najsigurnije i najuspješnije da postanu 
neplodni.« 

Međutim je malo po malo izbila na javu ideja, da se među 
nesposobne ubroje ne samo ona bića, što imaju kakvu fizičku ili 
moralnu manu, nego i svi oni, koji, tim što pripadaju nižoj rasi, 
predstavljaju pogibelj za višu rasu. 

Pogledajte — upozoruju nas sa stravom — užasnu revela- 
ciju statistika, Od deset ženidaba ako je mati američke rase: 
rađa se 27 djece; 31, ako je ona crnačke rase; 56, ako je kanad- 
ske, a 62 djece, ako je mati Poljakinja. Šta će dakle biti od 
američke rase? 

Po svoj će prilici ona iza jednog stoljeća biti samo sićušni 
faktor Sjedinjenih Država. Oslanjajući se na sadašnju visinu nata- 
liteta, možemo predvidjeti, kako veli doktor Davenport, da će 


3 Jean Rostand, De la Mouche a !' Homme, p. 206. 

iza 2 stoljeća od 1000 divlomiranih studenata Harvardskoga Sve- 
učilišta ostati samo 50 postotaka, dok će se međutim 1000 Ru- 
munja iz Bostona povećati na 100.000," Pogibao što prijeti ameri- 
čkoj rasi još više raste, ako se pogled svrati na prirast obojenih 


ljudi. 

I Havajski otoci, što su pripojeni Sjedinjenim Državama, po- 
kazuju to na potresan način. Iza nekoliko godina bijelog gospod- 
stva, koje je ponajprije urodilo propašću tamošnjih domorodaca, 
nadošla je invazija japanskoga radnika. 

Dandanas je američki radnik, američki trgovac, američki 
ratar, pače i američki poduzetnik — prava rijetkost; međutim ja- 
panska društva kupuju najljepše nasade, uzgajaju najljepši šečer 
i najljepše ananase. 

Dobra polovica stanovnika na tim otocima jesu Japanci, dok 
su Američani zapravo »izolirani«, kao kakva aristokracija, što 
opada. Godine 1917. bilo je 295 američkih rođenja, a 5.000 ja- 
panskih." 

Uzalud bi se moglo pomisliti na to, da se na dovoljan način 
poveća plodnost onih, što čine etničku aristrokaciju. Životni stan- 
dard — Standard of Life — se tome protivi. 

Ali za što da se ne učini sporijim ritam rađanja inferiornih 
rasa? Zar aristrokacija nema dužnosti, da se obnavlja odozgo, da 
zauvijek učini potomstvo zdravim i slobodnim od sumnjivih na- 
sljednosti. 

I eto, tu je Eugenička sterilizacija jedino djelotvorno sred- 
stvo, da se odstrani pogibelj etničke infekcije, koja dolazi od bića, 
što su se individualno izrodila ili koja su socijalno niža. Neka se 
dakle ta sterilizacija unese u zakon! 

Istina, ona još nije ušla u zakonik u ovom radikalnom obliku. 
U jedno 20 američkih država sterilizatorno zakonodavstvo prim- 
ljeno je u ustav; mislilo se, da presuda suda, odluka liječničkog 
odbora u azilu ili u bolnici kao uvjet za operaciju, daju dovoljnu 
garanciju. x 

No zakoni su u Indiani, u New-Jerseyu, u New Vorku bili 
baš zbog toga poništeni, što u ovoj stvari nijesu dopuštali zakoni- 
toga priziva, što ga 14 dodatak konstitucije Sjedinjenih Država 
mora da osigurava svakom građaninu. Tako je sterilizacija — 
ograničena na anormalne — bila u Sjedinjenim Državama u zadnje 
vrijeme izvršena na 3.233 lica; i to na 1853 muškarca i na 1.380 
žena, 

Birth Control, kontrola porođaja ide za tim, da uve- 
de njenu širu primjenu. Ambicija naime eugenika ide mnogo da- 
lje. Oni se nadaju, da će — kada se jednom usavrši diagnoza ka- 
kogenije — moći zakonito upotrijebiti sterilizaciju, da tako radi- 
kalno odstrane ne samo luđake ili degenerirane ljude, nego i pi- 


* Siegfried, p. 107. 
5 Stoddard, Le fHot montant des hommes de couleur, p. 251. 

jance, sušičavce, sifilične, slijepe, gluhe, grbave i uopće roditelje, 
kod kojih ima mogućnost, da će im potomstvo imati kakvih mana. 

Kao kod cijepljenja, tako će i tu individuum bit prisiljen, 
da se podvrgne intervenciji, kojoj je svrha socijalna korist,“ 


HI. Moralnost liječničke sterilizacije. 


Kakva je moralna vrijednost svih tih mjera, bilo da su zako- 
nom sankcionirane ili ne? 

Ponajprije ih treba promotriti sa stanovišta naravnog mora- 
la. Rekoh naravnog morala, jer mislim na moral, kojega su direk- 
tive osvijetljene svijetlom razuma. : 

Taj je moral ljudski, prije nego što je bio kršćanski, Pa ako 
i moramo priznati, da je on samo onda potpuno ljudski, ako je 
kršćanski, ipak on sam od sebe stavlja neke zahtjeve, na kojima 
se osnivaju izvjesna prava čovjekova. 

Ali kako se čini, pristaše eugeničke sterilizacije preziru 
više ovakovih prava. 

Treba sterilizaciju zabaciti, iako se ona predlaže, samo kao 
kazna, kako je to namjeravao zakonski prijedlog u državi Nevadi, 
prema kojemu bi trebalo sterilizacijom kazniti sve zločince, koji 
su oskvrnili djevojčice ispod deset godina. Ta bi kazna bila ne- 
obični nazadak k barbarskim običajima sakaćenja zločinaca. Ne 
čudimo se, što je američko pravništvo proglasilo taj zakon države 
Nevade protiustavnim. On bi takvim bio proglašen u svim drža- 
vama, gdje čovjek ostaje građaninom. 

Pozivati se na pisce srednjeg vijeka, pače na samog sv. To- 
mu Akvinskog, da se eugenička sterilizacija odobri kao zakon- 
ska kazna, značilo bi počinjati anahronizam, Ono, što je u ideja- 
ma njihova vremena smetalo njihov razum, da iz načela, što su ih 
priznavali, nijesu izveli logične konsekvencije, raspršilo se malo 
po malo u sve većoj svjetlosti pravnih pojmova, koji su sve pot- 
punije postojali čovječnima, 

Kao što je ropstvo, što ga je Leon XIII. nazvao zločinom, 
našlo nekoć filozofa i teologa, koji su ga htjeli ispričati ili oprav- 
dati, tako je i zakonska sterilizacija imala svojih pristaša. Ali je 
nikakvo moderno zakonodavstvo ne prihvaća. 

A_kada se gdjegod predlaže sterilizatorna operacija, ne bi- 
va to zbog kazne zločinca već zbog poboljšanja rase. Ona je u 
tome smislu bitno eugenička mjera. 

No htjeti eugeničkom sterilizacijom poboljšati rasu znači 
dvostruko povrijediti prava čovjekova: ona, što ih ima kao indi- 
vidualno biće i ona, što ih ima kao socijalno biće. 

Čovjek pojedinac jest — kako smo već istaknuli — osoba. 
On ima svoju vlastitu svrhu koja je superiorna svrsi obitelji, 
države, rase, Država, koja eventualno može imati pravo zahti- 


jevati od njega, da svoj život izvrgne pogibelji zbog obrane domo- 


% Siegfried, p. 122. 

vine, nema prava, da mu ga oduzme, niti da zahtijeva, da si ga 
sam oduzme, ili da ga osakati. 

Ona pogotovo nema prava, da zahtijeva onakovo osakaće- 
nje, kakovo ga nosi sa sobom eugenička sterilizacija. 

To se naime osakaćenje ne smije promatrati samo u svojoj 
materijalnosti — onda bi ono bilo samo tjelesno osakaćenje, slič- 
no oduzimanju kojeg mu drago uda. Ono se mora promatrati u 
svojim učincima, 

Posljedice ove operacije aficiraju sam život individuuma, 
koji joj se podvrgava. To mi je reklo više kompetentnih liječnika, 
s kojima sam se posavjetovao; pritome su istakli duboku među- 
sobnu ovisnost između fiziološke seksualne potpunosti i između 
čovječje duševne potpunosti. 

Dodajmo, da čovjek, ako ima pravo na život, ima i pravo, 
da ga predade drugima, Bez sumnje je ovo pravo ograničeno duž- 
nošću, da ne rađa bića, što su nesposobna da žive zaista ljud- 
skim životom, i da u društvu, kojega je pojedinac dio, ne širi ma- 
na, što su škodljive općem dobru. ; 

No laćati se zakonske sterilizacije, da se čovjeku pomogne 
vršenje ove dužnosti, ostaje svejedno povreda njegova prava. 

Čovjek, kao socijalno biće, ima zaista nepovredljivo pravo, 
da ostvari zajedničko dobro, koje će biti čovječje i prema tome 
moralnoga i osobnoga reda, Prva je dužnost države, da služi tom 
zajedničkom dobru, To je pače glavni razlog njezina bivovanja. 

Kako bi se onda mogla dopustiti takova racionalizacija ra- 
se, koja bi ometala to zajedničko dobro. Takova je eugenička ste- 
rilizacija, jer bi ljudima, što ih je učinila nerodnim, dala moguć- 
nost, da se odsada sjedinjuju bez rizika. Ona bi dakle uvela bitnu 
promjenu u općenju muža i žene. 

Ona bi od zakonite žene učinila prostitutku. Liječnici, kao 
n. pr. doktor Frederic John Mac Cann, predsjednik Lige za na- 
rodni život — League of National Life — u Engleskoj, svratili su 
pažnju naših suvremenika na kobne posljedice za zdravlje čovjeka 
i žene, koje dolaze od antikokoncepcijonalne prakse. Na liječnike 
spada, da nam reknu, kakve bi posljedice donijelo za društvo mno- 
štvo sterilizovanih bračnih drugova." Kao moralisti i sociolozi mi 
moramo upozoriti, da je u istoj sterilizaciji pogibelj za raskalaše- 
nost i da je ona pravi atentat na ženidbu. 


7 La Contraception, cause ordinaire de maladie, par le dr. F, J, Mac 
Cann, potpredsjednik Klinike od Chelsa, bolnički kirurg. Evo, što on veli o 
sterilizaciji: »Sterilizovati nesposobne jest banalan aksiom. No ako ćemo da 
budemo logični, zar se ne bi moralo sterilizovati one, koji su rodili nesposob- 
ne? Međutim, takovi mogu da imaju najčilije zdravlje. Hoće li oni pristati na 
to, da budu sterilizovani? Ne vjerujem. 

To si još mogu da predstavim, da sifilitik ili žrtva kroničkoga alkoho- 
lizma mogu da budu smatrani kao individui bez vrijednosti za reprodukciju 

Ona pače napada na samo jedinstvo između čovjeka i žene, 
premda se na prvi pogled činilo, da je približila jedno drugome; 
isključujući treće, naime dijete, ona rađa egoizmom u dvoje, a 
nukajući svaki individuum, da se kncentrira na sama sebe, razvr- 
gava ona i samu bračnu ljubav. Bračne bi se rastave umnožile, 
jer je činjenica, da su neplodni brakovi nestalni brakovi. 

Sterilizacija bi dakle rasu — mjesto da je popravi — dove- 
la u pogibelj, da je ubije. 

apokon bi sva moralna ekonomija seksualnoga života po- 
stala iskrivljena. Ako bi naime u zakonitoj priznatoj ženidbi bilo 
slobodno tražiti seksualni užitak samo zbog njega samoga isklju- 
čujući pozitivno svaku odgovornost za rađanje, onda bi to bez 
sumnje značilo, da slična bračna općenja nijesu protiv naravi. 

A zašto da se onda takova općenja osuđuju izvan ženidbe? Što 
je nedopušteno, kad se radi o milosnici, zar postaje poštenim, 
kad se radi o ženi? 

I kad si u jednom društvu na hiljade i hiljade obitelji pomo- 
ću liječničkih ili kirurgijskih intervencija osigura neplodnost u 
bračnom općenju, kako će se onda moći mladeži oba spola govori- 
ti o njezinoj strogoj dužnosti čistoće i stidljivosti, kako će ih se 
nadalje moći poticati, da se ženi, da osnuju obitelj? 

Uzalud nam odgovaraju, da će se to i nadalje činiti. Pa ma- 
kar, no to će biti zbog nelogičnosti, od koje socijalni život neće 
imati dugo koristi. Jer se prema opravdanoj napomeni Pavla Bu- 
reau-a* »s izumima moralnoga reda događa isto, što i s izumima 
ekonomskoga reda. 

I zaista oni se šire samo progresivno, i širenje i razvijanje 
njihovih posljedica, bilo bližih ili daljih, jest prema prilikama više 
manje brzo. Ali se ovaj posao stapanja i miješanja nepromjenljivo 
zbiva, jer socijalni život osjeća duboku potrebu suvislosti i logike. 

Ne stoji dakle mnogo do toga, da li bračni drugovi, koji se 
drže antikoncepcijonalne prakse, još osuđuju i zabacuju druge ob- 
like spolne razuzdanosti, Jasno je naime, da društvo ne može u 
nekoliko godina izgubiti ploda od trinaest stoljeća, za kojih je —- 


vrste, no nitko ne može za sigurnošću unaprijed reći, kakovo će biti potom- 
stvo, koje može da se rodi iz seksualnoga odnošaja dvaju zdravih individuuma. 

U svojoj sam vlastitoj praksi vidio achondroplosičkih luđaka, koji su 
proizašli iz bračnoga odnošaja muževa i žena, koji su po izgledu bili savršeno 
zdravi i krepki i koji su rodili drugu čilu i zdravu djecu. Da li su ti roditelji 
morali biti sterilizovani? 

U jednom od opaženih slučajeva otac je bio poznati atleta, a mati uzor 
žeske krepkoće. Zar bi oni pristali da budu sterilizovani? Prisiljen sam da ne- 
gativno odgovorim na oba pitanja i da kažem, da čovjek i u životinjskom car- 
stvu (tu činjenicu dobro poznaju oni, koji se bave timarenjem životinja) može 
naići na mnoga razočaranja u dobivenom potomstvu, pače i iza najbrižljivije 
selekcije mužjaka i ženki. Što više, činjenica je, da se polovica slaboumnih 
rađa od roditelja, koji imaju normalnu dušenost.« Str. 7. 

% Muckermann, p. 206. 

sad s uspjehom sad s neuspjehom, ali uvijek postojano — bilo po- 
učavano u seksualnoj disciplini. 

Pitanje je sasvim drugčije. Radi se o tome, da se s jedne 
strane dozna, da li je eliminacija svake ćudoredne stege logična 
posljedica prava intervencije ženidbenih drugova, da si osiguraju 
nerodnost u bračnom općenju, i s druge strane o tome, da se do- 
zna, da li činjenice potvrđuju tu logičku povezanost. 

Odgovor na ova dva pitanja ne može biti sumnjiv. Rad pri- 
lagođivanja napreduje, njegova je brzina pače vrtoglava. Već je 
tome četrdeset godina, što zabacivanje drugih oblika spolne ra- 
skalašenosti nije više ni tako općenito, ni tako duboko, a baš 
je širenje neomaltuzijske nauke i prakse mnogo doprinijelo tome 
opadanju. 

Svaka obitelj, koja tvrdi, da ima pravo na seksualno uživa- 
nje, koje je umjetnim načinom postalo neplodnim, tim samim tvr- 
di, da čovjek i žena, kada misle, da imaju dovoljnih razloga, imaju 
pravo, da to uživanje rastave od tereta i od funkcije, što ga je 
narav s njim spojila. ' 

Svojim vladanjem priznaje dotična obitelj, da je to uživanje 
samo za se svrhom seksualnoga čina, i da to uživanje 
opravdava intervencije, koje su kadre da zapriječe predaju živo- 
ta. Neizbježivo je, da iz takvih afirmacija ne proizađu posljedice, 
“koje se ne daju proračunati. 

I kad bi država te zakonske mjere ograničila samo na ne- 
sposobne, ipak bi i onda prekoračila prava svoje vlasti. Na koji 
će način ona odrediti te nesposobne? Odgovara nam se: to su pa- 
davičavi i luđaci. No od ovih nema nikakve pogibelji, da se nji- 
hovo zlo raširi, ta oni su zatvoreni. 

To su onda ljudi s bilo kojom manom; no gdje su takovi? 
Zar ih treba tražiti kod sušičavih, kod sifilitičnih, kod grbavih? No 
ta tjelesna mana može biti zajedno združena s intelektualnim i 
moralnim sposobnostima, koje će biti od koristi općem dobru. 

A gdje ćete se konačno zaustaviti na tome putu? Po raču- 
nima američkih eugenik4, trebalo bi svake godine izvršiti kakvih 
400.000 sterilizacija. U Sjedinjenim Državama bilo bi oko 15 mi- 
lijuna ljudi, koje bi trebalo sterilizirati. Dakle bi se deseti dio mo- 
rao podvrći sterilizaciji. Zatim bi došli na red crni i žuti..." 

Pretjerani zahtjevi, reći ćete, Pa makar! No oni se nalaze u 
logici pravnog načela, koje državi priznaje pravo, da u obranu 
rase može intervenirati s eugeničkom sterilizacijom. 

Ne, država nema toga prava, njezina zadaća nije, da drži 
klinike, nego da vlada. 

Mjesto da sterilizuje zločince, neka nastoji, da im umanji 
broj, gledajući da moralnim uzgajanjem i vršenjem higijene promi- 
jeni njihovu okolicu; ako ustreba, neka ih izolira, ali ona prelazi 
&ranice svoje kompetencije, ako prodire do vrela ljudskoga života. 


8 Indiscipline des moeurs, p. 467. 
9% Muckermann, p. 296. 

Država čini, što ne bi trebala činiti, a ne čini onoga, što bi morala 
da čini, 

Da njezina politika pučanstvu ostane realnom, morala bi se 
zanimati za kobne učinke nekih mjer4, koje zaista prijete ljudsko- 
me poretku, bilo što u samoj državi stvaraju nakazne privilegije 
za srećnike života, pa makar država usto morala opravdavati i 
socijalni egoizam; bilo što te mjere izvan države daju razumjeti, 
da je svemir stvoren zato, da bude stan bijelcima, koji se drže i 
proglasuju superiornim ljudima. 

Tako se na najdjelotvorniji način pripravlja savez sviju onih, 
kojima bi ova aristrokacija htjela danas zakrčiti put života. 

Poslušajte što piše japanski profesor, Ryutaro Nagai: 

»Svijet nije stvoren samo za bijele: rase, nego isto tako i za druge. U 
Australiji, u Južnoj Africi, u Kanadi, u Sjedinjenim Državama ima velikih 
nezauzetih teritorija, koji čekaju, da budu nastanjeni, i premda građani drža- 
va, što vladaju, ne će da idu onamo, ipak ne daju žutim narodima da u njih 
uđu. 

Čini se dakle, da su bijele rase voljne prepustiti pticama i divljim živo- 
tinjama ono, što uskraćuju svojoj braći žute rase. 

Drskost i pohlepa, kojom si je plemstvo u nekim krajevima pridržalo 
najbolje zemlje, nijesu ništa, ako se prispodobe s držanjem bijelih rasa prema 
rasama različne boje.«1 

Eto riječi, koje odaju duboko čuvstvo. A evo opet, koje 
zvuče kao prijetnja: 

»Vi nagomilavate sve,« piše jedan azijatski musliman, »vi nagomilavate 
sve, što treba za panislamski i panazijatski sveti rat, za džinovski obračun, 
za provalu novog Atile ili novog Tamerlana, koji će se služiti puškama i tane- 
tima namjesto kopalja i sulica. 

Vi se oglušujete na glas razuma i pravde; treba vas dakle poučiti zviž- 
danjem zamahnute, okrvavljene sablje!i1 

Dao Bog da slične lekcije ne budu nikakvo proroštvo. No 
priznajemo, da su takve riječi neizbježive i da su opravdani od- 
govor na zahtjeve etničke manjine, koja bi htjela da gospoduje 
svijetom. 

Prema tome bi kontrolu nasljednosti pomoću uzakonjene 
sterilizacije, trebalo osuditi ne samo ukoliko vrijeđa individual- 
na prava, nego i zato, što ruši i sam socijalni poredak, 


IV. Sterilizacija i kršćanski moral. 


Dosada sam bio samo na stanovištu naravnoga morala, a 
što je istom onda, ako se stavimo na stanovište kršćanskoga mo- 
rala? 

Onda se istom još jasnije pokazuje, da je ljudska savršenost 
moralnoga i osobnoga reda. Njezina je punina u duši. 


.#" Ryuto Nagay, The Japan Magazine; Stoddard, p. 17. 
11 Ahmet Abdullah, Seen through Mohammedan Spectacles,  Dorum, 
oct, 1914; Stoddard, p. 18. 

Kršćansko se dakle ćudoređe protivi svakoj kontroli na- 
sljednosti, koja pretpostavlja, da zdravlje tijela vrijedi više od 
zdravlja duše ili koja dušu podvrgava slučajnostima zemaljskog 
života. 

Ona se zatim protivi svakoj kontroli nasljednosti, koje bi 
socijalni učinak mogao potresti danim zakonima života. Po tim 


je zakonima život tako vezan za ženidbu, da ugovor, kojim se 


sklapa ženidba, postaje nevaljan, ako jedan od ugovorača promiš- 
ljeno hoće isključiti ovu predaju života. 

Osim toga ženidba ima za zadaću još i međusobno usavršiva- 
nje dvaju bića, što se sjedinjuju. Jer su ta dva bića, ako su izo- 
lirana, nesavršena. »Socijalno i fiziološki savršeno biće jest par, 
kojih se svojstva, sposobnosti kao i seksualni organi međusobno 
nadopunjaju.«!? 

Eto zbog čega kršćanski moral — premda preporuča umno- 
ženje života — ipak ne mora da nužno potiče na intenzivnu i 
forsiranu kulturu ljudske rase iako je priznaje korisnom. 

Kršćanski moral hoće razvoj. života, ali u slobodi vjernih 
savjesti i on prema potrebi blaži neumjerenosti nagona, dozivajući 
ljudima u pamet, da uz dužnost rasti i množiti se, imaju također 
i tu dužnost, da to čine razumno, 

Životinje se mogu da združuju ne misleći na sutra, no ra- 
zumna se bića moraju tako sjedinjivati da naraštajima, što ih 
rađaju, osiguraju životna sredstva, što ih zahtijeva njihova narav. 

Bio dakle spolni nagon u čovjeka ne znam kako jak, on 
ne smije pravno nipošto biti glavni pokretač umnožavanja ljud- 
skoga roda, Zakonito oženjeni individuum, koji umnaža život iz- 
vršujući bračni čin, uzima time na se odgovornost za dijete. On 
ga mora hraniti, odgajati, pripravljati ga da izvrši svoju čovječju 
dužnost, 

On mora dakle predvidjeti budućnost. No to predviđanje, 
koje lako može da postane sebičnim računanjem, ako se problemi 
rađanja ne postave u svijetlo Božjih zakona, jest za kršćanina 
samo opravdana regulatorna razboritost i čin vjere u Božju 
Providnost. 

Postoji dakle, ako se zapravo hoće, kršćanski eugenizam, 
koji se posve slaže sa Stvoriteljevim nakanama. Taj eugenizam 
svjetuje moralizaciju duše a ne sterilizaciju organa. On direktno 
ne ide toliko za tim da promijeni čovjekovo tijelo, koliko nje- 
govu okolinu, I tako se on eto protivi novopoganskom eugenizmu, 
kojega smo osnove malo prije promotrili, i koji se sterilizacijom 
koju brani, protivi sigurnim zahtjevima naravnoga i kršćanskoga 
ćudoređa. 

Jer on rastavlja ono, što priroda, koja više štuje svoje do- 
stojanstvo, sjedinjuje: zadovoljavanje naime najnižeg i najžešćeg 
nagona odjeljuje od dužnosti i od čuvstava, koje po Stvoriteljevoj 


1? Dr Bouglas, citirano kod Vermeerscha, p. 63. 

osnovi moraju ublaživati žestinu toga nagona i pročišćavati nje- 
gove želje. 

»Šta će biti od seksualnoga čina,« opravdano piše Pavao Bureau, »ako 
se umjetno liši svega onoga, što sačinjava njegovu veličinu i njegovu ljepotu? 
Sigurnost, koju garantiraju, jest mažalost samo sigurnost protiv duhovnom di- 
jelu čina; mjesto da se nagon obuzda, on se još više razdražuje, jer se njemu 
u korist osigurava teško gospodstvo životinjstva.« 

I Pavao Bureau navodi plemenite Fčrsterove riječi, koje se 
posve opravdano mogu primijeniti na eugeničku sterilizaciju 
iako su rečene o antikoncepcijonalnim mjerama. 

»Svako dublje odgajanje čovjeka išlo je za tim, da smanji čisto sjetilni 
elemenat, da živinski nagon spoji s čitavim svijetom viših osjećaja, koje ga 
prekrivaju koprenom i koji ga više manje potiskuju natrag. No kakva je za- 
daća svake preventivne mjere, koja se poduzima proti začeću? 

Ona rastavlja taj tjelesni elemenat, tu žeđu za čisto tjelesnim užitkom 
od onih primjesa duhovnoga i ćudorednoga života, od onih velikih otkupnih i 
posvetnih utjecaja, zadavajući tako duhovnome životu štetu od neprocjenljive 
važnosti; njen princip nije uostalom ništa drugo nego ukidanje svake kontrole 
duševne djelatnosti nad tjelesnim požudama.« 

Jest, to konačno pretpostavljaju mjere eugeničke steriliza- 
cije, koja je nadahnuta materijalističkim shvaćanjem života. Ne- 
ćudorednost dakle tih mjera dolazi od osnov- 
nog nereda, što ga uvode u ljudske vrijednosti. 
I stoga je eto dužnost savjesti, da ih smatra nedopuštenima, 

Rekoh: savjesti, Jer će se u njoj zaista uvijek naći naj- 
sigurnije jamstvo za poredak ciljeva, što ih je Stvoritelj postavio, 
kad je ustanovio sjedinjenje čovjeka i žene u svrhu množenja 
ljudskoga roda, 

Savjest mora da djeluje i u najtajnijim činima bračnoga ži- 
vota, ne, da traži nasladu već da ispuni svoju funkciju. Onda će 
se istom uzveličati ljubav, jer spolno sjedinjenje ne može biti 
najveći čin ljubavi osim uz uvjet, da ljubav kroz tijelo traži dušu, 
onu dušu, s kojom se, budući da je stvorena na sliku Božju ne 
može bez uvrede postupati kao s jednostavnim sredstvom za 
nasladu: ona ima pravo, da bude ljubljena zbog sebe same. 

Kada bi tom idealu uspjelo, da se usadi u duše i u srca, 
onda bi predaja života, koja bi se uspješnije vršila u slobodi 
savjesti negoli silom kojega zakona, donijela možda svijetu tu 
nadu u bolje čovječanstvo, za kojim uzdiše eugenika. 


. Albert Valensin D. IL 


13 O, c, pi 470. 

PRAVOM veli Foerster,' da je najbolja spolna odgoja dobra 
općenita odgoja, ali naglasuje dobra općenita odgoja. I 
uprav zato, što danas općenita ne valja, strada mladež naj- 

strašnije na području spolnosti. I dok se općenita odgoja ne po- 
pravi, sve će dublje greznuti današnji naraštaj u močvaru ćudo- 
redne iskvarenosti, 

.Da oni, koji su odbacili Boga i Crkvu, ne umiju i ne mogu 
odgajati, jasno je; ali je strašna činjenica, da i oni, koji prianjaju za 
vjeru, ili bolje time se ponose,.također ne umiju odgajati ili uprav 
ne će da umiju. A sve to biva zato, što je i njih iskvario natura- 
lizam, racionalizam; a najviše ih okužila težnja za užitkom. 

Dobre općenite odgoje nema, ako se ne izobraze sve dušev- 
ne sile; naročito ona, do koje stoji slobodno određivanje čovječ- 
jega života. I upravo ta se duševna sila, volja, najviše zanemaruje. 
Svaka se sila time razvija, usavršuje, odgaja, što više radi, što se 
više afirmira, što je aktivnija. A volja se naša uprav time afirmira, 
pokazuje, da je ona u kući gospodar, kad ne će ono, za čim teže 
čovječje neuredne sklonosti, a hoće uprav ono, od čega zbog ne- 
udobnosti bježe čovječje sklonosti. 

To priznaju i oni, koji su daleko, daleko od našega poimanja 
o odgoji. Da navedem dvojicu. John St. Mill veli: 

»Tko si nije nikad nešto dopušteno zakratio, od njega se ne može po- 
uzdano očekivati, da će si zakratiti sve nedopušteno. Mi ne sumnjamo, da će 
se opet djeca i mladi ljudi sistematski prihvatiti askeze i kao u stara vremena 
učiti nadvladavati svoje požude, prkositi pogiblima i dragovoljno podnositi bo- 
love, Sve to samo kao pedagogijsku vježbu.«? ' 

A Paulsen svoje veliko pedagoško iskustvo svršava ovako: 

' »Stoga bih ja svjetovao, da se vratimo k eudacatio strenua, k zbiljskome 
i strogom odgajanju pređašnjih dana... Tri velika imperativa su vječne zvi- 
jezde vodilje prave odgoje: Uči slušati! Uči naprezati se! Uči odricati se i svo- 
je požude svladavati!«s 

Uvažimo dakle riječi sv. Crkve, kad nas opominje, da treba 
u prvom redu voditi briga za potpunu, čvrstu, nikad ne prekinutu 
vjersku odgoju mladeži obojega spola. Samo takova općenita od- 
goja jest dobra, i zato ona vodi dobroj spolnoj odgoji. < 


1 Vidi o čitavom predmetu prijašnje članke u Životu, 1932, br. 2. i 4. 
Foersterovi navodi u Životu br. 4, str, 182, 183. 

? Kod Foerstera, Sexualethik und Sexualpidagogik, str. 188. 

% Moderne Erziehung und geschlechtliche Sittlichkeit. 87, Berlin 1908. 

Pozitivni uzgoj čistoće. 


Drugo, veli Sv, Oficij, da se ima u mladeži buditi i poticati 
poštovanje, želja, ljubav prema anđeoskoj kreposti. 

Treba mladeži jasnim i zanosnim riječima pokazati, što je 
čistoća, pa će štovati, ljubiti, za njom težiti, u njoj se vedra čela i 
junačka srca vježbati. 

Treba reći mladim ljudima, kako je čistoća uzvišeno, pleme- 
nito mišljenje, osjećanje i htijenje. Neka znaju, da ona čuva tijelo, 
te ne bude skvrnjeno, gaženo i puko sredstvo niskoga uživanja. 

»Čistoća je pobjeda duha nad osjetnošću, materijom. Njom se dakle u 
čovjeku usavršuje, razvija upravo ono, što je značajka čovjeka. Pa se zato 
može reći, da su čiste duše dotjerale do vrška svoje najodličnije sposobnosti. 
I prema tome je u čistim dušama osobnost čovječja najviše razvita.«<* 


Čistoća nosi sa sobom plemenitost, dostojanstvo, uzvišenost, jer je izvor 
visokim, plemenitim mislima, čistim i plemenitim čuvstvima. Volja čeliči za naj- 
veće žrtve i pregaranja. Zato je čstoća, snaga, energija. Samo slabić, kukavica 
ne će da se odreče sjetilnih naslada. »Nagone slijediti može svaka životinja, 
krotiti ih može samo čovjek, i to samo plemenit čovjek.«* 


Čistoća daje čovječjemu duhu pravu slobodu, Neki moderni 
njemački pisac veli: »Tako dugo nijesi slobodan, dok još u tebi 
tule psi.« Ti su psi niži nagoni. Sloboda je moć tako raditi, kako 
treba. 


Čistoća je i radost duha. Uistinu samo čisto srce može da_ 
bude izvor mnogim i različitim radostima. Ono se raduje službi, 
poslu, staležu, prirodi, znanosti, umjetnosti, vjeri, životu. 

Čist je čovjek i srećan, jer je miran, spokojan, zadovoljan, jer: 
je sputao duhovnim okovima tjelesne buntovnike, naročito najgo- 
rega, spolni nagon. 

Ljepota se unutarnje čistoće razlijeva i samom vanjštinom. 
I oko i lice i hodanje i cijelo spoljašnje vladanje čista čovjeka 
odaje njegovu plemenitost, dostojanstvo, vedrinu, mir. 

Kad mlad čovjek sve to promisli, mora da usklikne sa Sve- 
tim Pismom: »Kako li je lijep čist naraštaj sa sjajnošću! jer je 
besmrtan spomen njegov i u Boga i u ljudi priznat.«" 

Pa kad na čovjeka navale napasti, da pogazi i to dragocjeno 
blago, reći će slično, što je rekao umjetnik Achtermann, kad mu 
ondašnji talijanski kralj ponudio veliku svotu novaca, da načini 
kip, koji bi se narugao čistoći. Rekao je: »Sva Italija nema toliko 
novca, da bi me na to mogla sklonitil« Da, nema blaga i zlata nad 


- nebeskim blagom i zlatom! 


4 Strižić, Čist naraštaj, 12, 
5 Mudrost, 4, 1. 

U saobraćaju s Bogom. 


Treće, što zahtijeva Crkva u spomenutom odgovoru, jest, da 
se mladeži duboko usadi u dušu, da prione za molitvu, da marlji- 
vo prima sakramente sv. Pokore i sv. Pričesti, 

Molitva su nebeska krila, na kojima se čovjek diže nad ovu 
zemlju, nad osjetnost, da se sa Serafima klanja Svemogućemu pje- 
vajući Svet, Svet, Svet je Gospodin Bog. Bit će, da je moderan čo- 
vjek zaboravio na molitvu, kad je tako ogreznuo u osjetnost. Bez 
molitve ne da se čistoća sačuvati. Naš je duh slab u borbi sa sje- 
tilnošću, Zato mu treba pomoći od Svemogućega Duha. 

O toj potrebi molitve znao je lijepo govoriti odlični svjetov- 
njak sveučilišni profesor Dr, Kontardo Ferrini: 

»Ja ne bih mogao pojmiti života bez molitve. Ne znam, kako bih se uju- 
iro probudio bez Božjega blagoslova, kako bih navečer legao bez Isusova zagr- 
ljaja. Takov bi život morao biti sličan mrkloj noći, pun poniženja i očaja, bes- 
plodan zbog Božjega prokletstva, nesposoban da napastima odoli, prepušten 
pokvarenosti, bez smisla za sveto duhovno veselje. Jadnoga li života! Kako se 
može u takovu stanju izdržati, to je za me tajna. Ali da! Cijelo je ljudsko 
srce tajna. O, ja molim Boga, da molitva nikad ne zamre na mojim usnama, da 
prije umrem, nego što tako nevoljno zašutim. Da, jer onaj dan, kad bi mo- 
litva utihnula na mojim usnama — ne daj, Bože! — za mene bi svršio ćudo- 
redni život, svršila bi čežnja za dobrim, svršile najslađe utjehe moje duše! 
Kad bi molitve nestalo, bio bi to znak, da me je Bog ostavio!«s 


U tim je njegovim riječima tako lijepo ocrtano, što je molitva 
za čovječju dušu. Ali da, danas se ima kad sate i sate, dane i dane, 
pače godine i godine, da i cio život baviti najmanjim stvarima, 
proučavati život jedne stanice, ali se nema kad moliti. Ima se vre- 
mena i volje za sve, ali se nema volje misliti na Svemogućega 
Stvoritelja. Čudno, može se studirati svemir uz najveću pohvalu 
od ljudi, a proučavati onoga, kome je ovaj čitav svemir samo skut 
njegove haljine, smatra se dosadnim, beskorisnim poslom. Zato 
se i spalo u duhovnom imanju na prosjački štap. 


* 


Sakramenat je sv. Pokore neporedljivo odgojno sredstvo 
uopće, a napose za sv. čistoću, 

Da čovjek sačuva čistoću ili da je stekne, ako ju je po ne- 
sreći izgubio, treba da u sebi razvija spoznaje o rugobi nečistoće, 
treba da ispituje svoju savjest, da pretrese sve svoje misli, riječi, 
osjećaje, želje, djela, treba da oplakuje svoje padove, da stvara 
tvrde odluke, da iznalazi putove i načine za novi život. A ima li 
na ovom svijetu koja druga odgojna uredba, koja bi bila za sve 
pomenute čine prikladnija od sakramenta Pokore. Uistinu nema. 
Već samo psihološko djelovanje toga sakramenta jest odgojno 
sredstvo od neprocjenive vrijednosti. Dakako da su svi ti čini 


% Knjige katolickog života: Kontardo Ferrini, 58. 

uprav zato od takove odgojne vrijednosti, jer su nastali i proživ- 
ljeni uz pomoć milosti Božje. K tomu valja pridodati krunu svete 
Pokore, da se njome nesamo opraštaju grijesi i s njima skopčana 
vječna kazna, nego se opraštaju barem u nekoj mjeri i vremenite 
kazni i daje se posebno pravo na milost, kad je čovjek bude tre- 
bao. Faulhaber jezgrovito kaže za sv. ispovijed, da je »pedagogij- 
ski čin kao škola samospoznaje i ispitivanja samoga sebe i kao 
svrhunaravni pritjecaj ćudoredne snage.«' Tko hoće da sačuva 
svetu čistoću, osobito u naopake naše dane, treba se često ispo- 
vijedati, 

Pa onda sv. Pričest, t, j, združenje s Isusom u presv. oltar- 
skom sakramentu. Sjediniti se s Kristom, koji je bio djevica znači 
upijati u dušu čiste misli, čiste osjećaje, čiste želje, čista djela; 
znači blagovati njegovo čisto presveto djevičansko tijelo i piti nje- 
govu čistu presvetu Krv. Da, sveta je Pričest djevičanska hrana, 
Zato je veliki učenjak Kornelije a Lapide ovako govorio nekome 
čovjeku, koga je pohota uvelike mučila: 

»Ja ne zahtijevam od tebe, da ostaviš svijet i da stupiš u samostan. 
Isto tako ne zahtijevam, da svoje tijelo trapiš bičevanjem i pokorničkim poja- 
som, il da mjesto vina vodu piješ. Ono, što od tebe tražim, lako je i ujedno 
djelotvorno: pristupaj često k Stolu Gospodnjemu, pripravi Kristu ugodan stan 
u svojem srcu! On, Čisti, Sin Najčistije, svojim će djevičanskim tijelom utišati 
u tebi žar pohote. Budi uvjeren, česta sv. Pričest, jest najuspješniji lijek pro- 
tiv one opačine, to uči Sv. Pismo, to potvrđuju Sv. Oci, to dokazuje svagdanje 
iskustvo.«? 

Hoće li dakle odgajatelji imati čistu mladež, treba da je vo- 
de čestoj, ako je moguće i svagdanjoj, svetoj Pričesti. 

Bez molitve, bez svetih sakramenata Pokore i Pričesti, re- 
dovitih svrhunaravnih vrela milosti, ne može se čisto živjeti. 


Utjelovljena čistoća, 


Dalje, veli sv. Crkva na čista spominjane kongregacije, neka 
mladež djetinjom pobožnosti štuje Blaženu Djevicu Mariju, Majku 
sv. čistoće, i sva se neka izruči njezinoj zaštiti. 

Foerster u svojem djelu Christusunddasmenschli- 
cheLeben ima i jedno poglavlje (18.) o Mariji. U tom poglav- 
lju govori jedan urednik, otpali katolički svećenik, o Mariji i bra- 
ni njezino dostojanstvo i pokazuje prijeku potrebu za čovjeka, da 
ima pred očima Imakulatu. Bit će, da se Foerster slaže s onim, 
što govori taj urednik, Imam upozoriti, da je spomenuti članak 
ipak nejasan, jer se, čini se, miješaju pojmovi bezgrešnog začeća 
i djevičanstva, Nije ni čudo, Foerster je protestant. Ali ima u tom 
poglavlju potresnih istina, koje bi morale uzdrmati moderne duše, 
da se prenu od sna i omame. Da samo nešto iznesem! ' 


7 Zeitfragen und Zeitaufgaben, 111. 
8 Cfr, Strižić, Čist naraštaj, 52. 
? Ibid. str, 54, 

Urednik govori nekome modernom učitelju ovo: 


»Sve će se vaše električno svijetlo ugasiti, vaš ugalj pod zemljom ostati, 
vaše će se škole zatvoriti, vaše biblioteke istruhnuti, ako one stare stvari, kako 
ih vi zovete, ne zadobiju novi život među nama. Moj dragi gospodine učitelju, 
kad danas gledate na svim cestama nesvete djevojke s kratkim suknjama i 
prozirnim čarapama, zar vam nije nikad došla na um slutnja, kamo mi idemo 
i što Sveta Djevica znači za taj svijet? Vjerujte mi: I ako me težak duševni 
udes bacio iz moje Crkve, ipak ne ću da znam za moderne plitkosti, pače na- 
protiv, što sam više upoznao svu duhovnu bijedu naroda i proučio moderni 
svijet, to sam sve dalje, da zaniječem staro. Nedavno reče mi stariji radnik: U 
mojem je kotaru Majka Božja jedina pristojna žena! Pitam vas: Ne govori li 
ova činjenica više za propast svijeta nego svi drugi znaci raspadanja? Tko 
pozna Adama i Evu, taj zna: s pristojnom ženom stoji i pada čovječja kultura. 
Težnja muža za Evom je narav, težnja muža za Marijom je kultura, i ujedno 
obrana naravi od nenaravi, čuvanje velikih  nesvijesnih životnih procesa od 
smetanja radoznale svijesti u svim njezinim egoističnim namjerama. Gdje ne- 
stane ženske sramežljivosti i gdje žena prema tome izgubi štovanje prema svo- 
jemu boljem Ja i muškarac izgubi štovanje prema ženi, tad se ruše. sva prava 
nevidljivoga svijeta na svim poljima i konac je najopćenitiji triumf izrođeno- 
ga životinjstva, I obrnuto. Kad je nekoć kršćanstvo pokušalo izliječiti propali 
i izrođeni svijet, poslužilo se pritom duhovnom moći savršene ženske čistoće. 
Ali nadmitanje antike, koja je propadala, jest samo dječja igra, ako se ispo- 
redi s izrođenjem, koje mora doći iz modernog propadanja ženskoga značaja 
i iz društvenoga triumfa polusvijeta. 


Iz toga ponora može nas spasiti samo najuzvišenje utjelovljenje netak- 
nutoga ženskog dostojanstva. Samo ono može mušku dušu oteti moći osjetne 
sebeznalosti i usred naravi načiniti mjesta za nadnarav.«t 


Ono, što zovu »ewig weiblich« jest tiha ženska žrtva, odri- 
canje, savjesnost, čistoća, praštanje, milosrdnost, Sve te divne du- 
ševne pojave i druge tima slične može žena naučiti od Marije. 
Time će sebe usavršiti, oplemeniti muškarca, i tako možda u po- 
sljednji čas spasiti kulturni svijet od propasti, 


I tako oni, koji nijesu u samoj Crkvi, vide, što znači Marija 
za čovječanstvo, Zvijezda mu je na burnom ovom životu. Zakoni, 
propisi, upute, savjeti bez života su, ako nijesu utjelovljeni u ži- 
vot, i zato ne upaljuju života. Teški su i nesnosni. Ali kad su oni 
manifestacija samoga života, tad privlače i zanose. Svi imi treba- 
mo ideala. Naročito ga treba mladež. A Marija naš ideal ne svije- 
tli samo svojim svetim životom, nego se po njoj i u nas sam život 
upaljuje. Život nam je Božji zaslužio naš Isus Krist na križu, a 
Marija dijeli taj život. Sve mi milosti Božje dobivamo po njezinim 
rukama. Neka ona lijepa liturgijska molitva »Salve regina« nikad 


ne zamre na našim usnama i neka nam bude predmet našega če- 
stog razmatranja. 


1% O, c, str, 148, 149, 

Pod utjecajem okoline. 


Najzad sv. Oficij veli, neka mladež pomno izbjegava opasna 
štiva, besramne pozorišne igre, drugovanje s nepoštenom čeljadi 
i koje mu drago prigode grijeha. 

Već sam spomenuo u uvodu ovih mojih članaka, kako 
sam spolni nagon diže u svijest spolne predodžbe, i kako čovjek 
ima već s time okapanja. Svi mi znamo, da smo slabi, pače se i 
slabošću izgovaramo, nastojimo umanjiti svoju odgovornost. O na- 
šoj nas. slabosti uvjerava i Sv, Pismo. Sveti Oci sa žalošću spomi- 
nju čovječju bijedu. O našoj slabosti strašno govori uprav moderni 
svijet. Pakao slavlje slavi nad našom slabosti. A kad Crkva što 
brani, kad od nečega odvraća, onda mnogi i mnogi katolici fari- 
zejski prevraćaju svojim očima pozivljući se na to, da oni ništa zla 
pri tom ne misle, da to na njih ne djeluje, da je čistima sve čisto, 
it. d. Tko da izbroji sve takove sotfisterije. Ako čovjek nije lice- 
mjer, mora priznati, da sve one opasnosti, od kojih Crkva odvra- 
ća, na nj djeluju, i zato treba da ih se čuva. Ali čovjek pametan 
mora reći i to, da je ludo, besmisleno govoriti, kako štivo, kino, 
teatar, ples, moda, radio i t, d, ne djeluju, budući da moraju djelo- 
vati, jer je to psihološki zakon. A na koga ne djeluje, taj je ab- 
normalan, patolog, jer je u njemu poremećeno pravilno duševno 
djelovanje. ' 

Ali ja idem i dalje, pa svim onima, koji su normalno raspo- 
loženi, a govore, da na njih pomenute stvari ne djeluju, velim, da 
su pobijeljeni grobovi, a u svojoj su nutrinji puni moralnoga truleža, 
A da na njih te stvari i te kako djeluju, pokazuju to oni sami, jer sve 
one stvari, zbog kojih se brane, uprav zato gledaju, slušaju, čita- 
ju, jer na njih djeluju. Doista ih ne bi gledali, slušali, čitali, kad ne 
bi na njih djelovale. Jer bi to opet bilo nepsihološki, Ali da mi ta- 
kovići ne reknu, da na njih te stvari djeluju, ali čisto duševno, du- 
hovno. Oni kod svega toga čisto estetski uživaju. Koješta! Otkad 
ti ljudi odjednom postadoše bez tijela! Čemu sva ta farizejštinal 
Čemu varati druge i sebe! I sv. Ivan Krstitelj i sam naš Božanski 
Spasitelj uprav toj vrsti ljudi dovikuju: legla gujina, pobijeljeni 
grobovi, slijepi vođe, licemjeri, jao. ' 

Kad bih ja htio govoriti o tim modernim grešnim prigodama, 
mogao bih napisati o tom čitavu knjigu, A čemu? Možda bih bio 
glas onoga, koji viče u pustinji. Uostalom, tko se želi o toj stvari 
podrobnije informirati, neka čita moju raspravu »Čist naraštaj«, 
koja govori o tim opasnim modernim prilikama, kao što i uopće o 
čistoći i odgajanju za čist život. 

Ovdje hoću da samo nešto najopćenitije spomenem, i to u- 
prav s obzirom na dijete, kad je ono u prvom redu predmet od- 
gajanja. No vrijedi naročito za nj, vrijedi osobito za mladež i za 
sve ljude, 

Da se dijete ukloni, očuva od prerane spolne zrelosti; da 
čovjek ublaži osjetne podražaje, valja paziti, da se prikladno hra- 
ni (nije prikladna hrana: obilata mesna hrana, oštrim začinima za- 

činjena, i uopće preobilata hrana; pa onda kafa, čaj, alkohol, pu- 
šenje i t. d.); da se čedno odijeva (ne valja ni pretijesna odjeća); 
da se pazi i na to, da bude tijelo čisto, otvrdnulo, Sve te stvari, 
kako znamo, još nijesu čistoća, ali su dobar temelj, plodno tlo, na 
kojemu može uspijevati rajska ruža — sveta čistoća. 
Naročito hoću da istaknem, kako je sramežljivost naročito 
kod žena moćna obrana protiv kala nečistoće. Ali moderni filozo- 
fi i pedagozi trube u svijet, kako je sramežljivost nešto nenaravno, 
umjetno odgojom narinuto, nešto licemjerski, A Zak 
Najprije hoću da navedem, što kaže glasoviti Vilim Stern 


za sramežljivost: . 
»Prvi razvojni stadiji sramežljivosti kod normalnog djeteta nijesu ni u 


kakvoj vezi, bilo direktnoj bilo indirekinoj, sa spolnom sferom, nego se odno- 
se na sasvim druga polja.«t! 

Stidljivost jest sasvim spontana, prirodna pojava paloga 
čovječanstva, Čovjek se stidi, t. j. neugodnost osjeća, ako što mi- 
sli, osjeća, želi, čini, što se protivi dostojanstvu njegove razumne 
naravi. Naročito se čovjek stidi, što se njegova osjetnost otima 
gospodstvu njegova duha. I hvala Bogu dok se još stidi. To je do- 
bra obrana čovječanstvu, Danas pak ide sav život gotovo zatim, 
da ubije u ljudima stidljivost. Danas djeca po gradovima idu 
ulicama i cestama u kupaćem kostimu. Mamice će reći, da to tra- 
ži higijena. Ne! Drage mamice, to ne traži higijena, nego to za- 
htijeva moda odijevanja. A današnja je moda odijevanja očitova- 
nje, ispoljivanje pohote, ; Soda 

Prigovaraju i katolici Crkvi, što govori o modi, A što ima 
Crkva govoriti ili ne govoriti odlučuje samo Duh Sveti, koji i da- 
nas Crkvu vodi i ne će je nikad ostaviti. I tko Crkve ne sluša i u 
tom pogledu poganin je ljuti, na nebo ne vode ga puti, A Crkva sa- 
mo zato neprestano govori, kako se treba odijevati čedno, jer 
time radi za spasenje neumrlih duša. Kako danas plače Sv, Cr- 
kva, kad gleda, kako tolike duše propadaju zauvijek, koje su bile 
nečednim odijevanjem zavedene i upropašćene, A ja ću da ovdje 
i još nešto da istaknem, Poznata je stvar, da je današnji svijet op- 
ćenito govoreći neurasteničan, t. j. da boluje od živaca. Toj je 
modernoj bolesti kriv cijeli način modernoga života, Neprestana 
žurba, takmenje, kina, radiji, aeroplani — sve to naše živce ne- 
prestano draži, i pomalo truje; a najviše ih draže i truju spolni na- 
dražaji, što dolaze od nečedne mode, Koliko tu ima borba, odbija- 
nja, padanja! A to i na živčevlje djeluje. Ali tko pita danas za 
to? Danas je prvo tjelesno uživanje. Zato se tijelo obožava. Ono 
je sve i sva. Ali to nije kršćanstvo, to nije vjera Raspetoga Boga- 
Čovjeka. To je čisti, potencirani, dotjerani svim modernim sred- 
stvima kult Venere. To je prostitucija čovječje duše, To je moder- 
no neznaboštvo. 


11 Psychologie der friihen Kindheit, Str. 445, Kod Dr, Lechner, Die Re- 
ligion und Sexualit&t des Kindes, 143, 

Tko hoće da svoju dušu čistu očuva, da je ne pogazi neči- 
stoća, mora se svega čuvati, što uzrokuje sjetilne podražaje, a ne 
da ih traži i da im se svojevoljno izlaže. 

Ali kako nije moguće u današnjem svijetu živjeti i ne biti 
izložen protiv volje osjetnim podražajima, treba da čovjek svoju. 
dušu što više ojača; da se od nje pomenuti podražaji mirno odbiju, 
da ih ona prezre baveći se ozbiljnim i svetim stvarima. Čovjeka, 
naročito mladež treba za to odgojiti svim onim naravnim, tjele- 
snim i duhovnim, i svrhunaravnim sredstvima, što smo ih spomi- 
njali u prvom poglavlju i što ih je ukratko sv. Crkva iznijela u Spo- 
menutom odgovoru Sv. Oficija od 21. IIL. 1931. 


Spolno obavješćivanje! 


Najzad Sv. Oficij kaže, da se ni na koji način ne može odo- 
briti, što su, kao preporuku ove nove metode (naime  spolnoga 
obavješćivanja), osobito u ovo posljednje vrijeme i neki katolički 
pisci objelodanili, 

Kako sam i ja o toj stvari pisao u svom djelcu »Čist nara- 
štaj (prilog spolnoj etici i pedagogici)«, mislim, da, hvala drago- 
me Bogu, ne pripadam tima katoličkim piscima. Ipak bih ja da- 
nas odsjek, koji radi o spolnoj pouci (Str. 24, i 25.) malo drukčije 
obradio. 

I zato nam valja dobro paziti i kod katoličkih pisaca, da li 
su svoja djela napisali prije pomenutih odluka Sv. Stolice, što ih je 
objelodanila u enciklici o odgoji od 31. XIL 1929, i u odgovoru 
Sv. Oficija od 21. III. 1931., ili su ih napisali poslije tih odluka, 


Koedukacija, 


Kao zaglavak ovome poglavlju dodajem i ono, što Papina 
enciklika govori o jednoj bolesnoj odgojnoj pojavi naših dana — 
o koedukaciji. 

»Isto je tako (naime kao i spolno obavješćivanje, o kojem je prije en. 
ciklika govorila) pogrešna i za kršćansku odgoju pogibeljna tako zvana me- 
toda koedukacije. Nju također mnogo osnivaju: na naturalizmu, koji poriče 
istočni grijeh. Pored toga temelji se fa metoda kod svih svojih pristaša na 
žalosnoj zbrci pojmova, koja bi htjela zakonitu ljudsku . zajednicu zamijeniti 
drugom zajednicom, u kojoj bi postojalo miješanje spolova i izjednačenje, 
koje uklanja svaku razliku (nivelira). Stvoritelj je odredio i uredio savršeno 
zajedničko življenje dvaju spolova samo u ženidbenom jedinstvu, dok je fo 
življenje postepeno u obitelji i u društvu sve više razdijeljeno. Povrh toga u 
samoj naravi, koja spolove čini različitima po organizmu, sklonostima i sposob- 
nostima, nema nikakva razloga, zbog kojega bi moglo ili moralo biti miješanje, 
a još manje izjednačenje u odgoji obih spolova. Oni su prema divnim nacrtima 
Stvoriteljevima određeni, da se uzajamno upotpunjuju u obitelji i društvu u- 
pravo po svoj raznolikosti. Ova zato mora biti sačuvana i zaštićena u odgojnoi 
izgradnji nužnom razlikom i primjerenim odvajanjem, kojeno je u razmjerju 
s različitim dobama i prilikama. Ta se načela po zakonu kršćanske razborito- 

sti primjenjuju u svoje vrijeme i na svojem mjestu u svim školama, a naročito 
u razdoblju, koje je za odgajanje veoma osjetlivo i odlučno, kao što je to doba 
mladosti. Pomenuta se načela primjenjuju i u Simnastičkim i športskim vje- 
žbama s osobitim obzirom na kršćansku stidljivost ženske mladeži, kojoj ni- 
pošto ne dolikuje nikakvo isticanje ni javni nastup. 

Dozivajući vam u pamet strašne riječi Božanskoga učitelja: ,Jao svijetu 
od sablazni' (Mt. 18, 7) živo vas potičemo, časna braćo, da se brinete i bdijete 
nad ovim pogibeljnim zabludama, koje. se veoma šire među kršćanskim naro- 
dom na neizmjernu štetu mladeži.« 

Kako koedukacija kvari mladež opisa u Danu (od 26. X. 


1916.) prema svom mnogogodišnjem opažanju prof. A. Šmit ovako: 
»Ja ne ću ovdje govoriti o daljnim ćudorednim posljedicama koeduka- 


cije, nego nekoje bližnje hoću spomenuti. U prvom redu izmjenjivanje ljubav- 
nih pisama i pisamaca, često puta vrlo prljava sadržaja, nesamo poštom već i 
pod satom. Tu se moraju spomenuti potajni mladenački grijesi, kojima je kriv 
ovaj dnevni saobraćaj, koji fantaziju veoma razgrijava, a spolni nagon time 
neprestano budi i podražuje, onda sastajanje učenika i učenica izvan škole, 
razumije se ne u svrhu međusobnoga usavršivanja, nego jednostavnoga ljuba- 
kanja, koje ima svoj poticaj u školi, djeluje zarazno, a više puta i kao potajno 
zaručeni parovi ostavljaju školu. Razumije se, da često pri tom ne ostaje!« 

To nije teorija, što je iznio profesor, nego na žalost sušta 
istina. Ako je tako bilo prije rata, sada je još gore. Danas je mla- 
dež bez sumnje razvratnija. Od koedukacije nikakove koristi, ne- 
60 samo štete u svakom pogledu, nesamo ćudorednom, nego i u 
naučnom, kulturnom, socijalnom. 

Zato pošteni i pametni ljudi moraju biti protiv koedukacije, 
zajedničkoga odgajanja muške i ženske mladeži. Za koedukaciju 
su oni, koji su slijepi, ili oni, koji uprav ono hoće, čime koedukaci- 
ja rađa. Hoće naime pokvarenu mladež. Ti su apostoli tijela i 
pohote. 


Bogoljub Strižić D. L 


SV. BELLARMIN O SLOBODI 
LJUDSKE VOLJE 


LOBODA ljudske volje bila je i biti će uvijek jedan od onih 
predmeta, o kojima naš duh opet i opet razmišlja. U jednu 
ruku tako mnogo, neizmjerno mnogo ovisi o tom, da li je 

naša volja zaista slobodna ili ne: čitav moralni red sa svojim 
dužnostima i zaslugama, s nagradom i kaznom na ovom i na 
drugom svijetu, vremenita i vječna sreća, naše dostojanstvo i naš 
položaj u svemiru. U drugu ruku opet skopčano je ovo pitanje 
s teškim problemima, koji se tiču i naravnog reda i milosti. 
Zato će biti za nas jamačno veoma korisno, ako saznamo, 
što je o slobodi naše volje mislio Sv, Bellarmino, koji je 17. 
septembra 1931. proglašen Crkvenim Naučiteljem, poglavito po- 
radi njegove divne obrane katoličke nauke protiv zabluda mo- 
dernog vremena, Njegovo glavno djelo »De controversiis christi- 
anae fidei adversus huius temporis haereticos«' rješava sva prije- 
porna pitanja s teološkog stanovišta. Zato se služi u prvom redu 
vjerskim vrelima istine; sv. Pismom, crkvenim Ocima, crkvenim 
Saborima i naukom crkvenog učiteljstva, osobito rimskog pape: 
Ipak upotrebljava svagdje i filozofske nauke, Tako bismo mogli 
iz Bellarminovih djela sastaviti potpun filozofski sistem, premda 
nije posvetio nijedno djelo filozofiji, Ne može mi biti namjera 


pokušati prikaz čitavog sistema Bellarminove filozofije. Izabrao 


sam samo jedno poglavlje, njegovu nauku o slobodi naše volje. 
Ispitat ćemo njegov pojam maše slobode, kako dokazuje našu 
slobodu, i koje poteškoće vidi i kako ih rješava, koja je napokon 
svrha slobode, 


I. Kako Sv. Bellarmino shvaća našu slobodu? 


Na ovo pitanje dobivamo jasan odgovor u 3. knjizi kontro- 
verzije, »o milosti i slobodnoj volji«* Tamo postavlja definiciju 
slobode izbora.“ »Sloboda izbora (liberum arbitrium) je slobodna 


sposobnost, između raznih sredstava, koja služe nekoj svrsi, iza- 


brati jedno namjesto drugoga, ili jedno te isto prihvatiti ili po 
volji zabaciti, koja je sposobnost udijeljena razumnoj naravi na 
veliku slavu Božju«. Ovu definiciju, za koju kaže, da je uzeta. 


1 Ingolstadt, 1586 - 93; a još je sam Bellarmino doživio dvadeset izda- 
nja ovoga ogromnoga djela. 

2 Tertiae controversiae generalis controversia prima principalis: De gra- 
tia et libero arbitrio. 

3 Cap. IIL: De liberi arbitrii definitione, 

iz Sv, Tome, kroz 17 poglavlja opširno tumači i svestrano dokazuje 
i brani od prigovora. 

Zasloboduizbora nije dovoljnasloboda od 
sile, kojom bi tko bio prisiljen, da nešto učini; 
nego se zahtijeva sloboda od nužde. Osim teoloških 
razloga navodi i čisto filozofski dokaz.“ »Kad bi za slobodu iz- 
bora bila dovoljna sloboda od sile (libertas a coactione), slijedilo 
bi, da imaju i goveda slobodu izbora, jer i njih ne treba siliti da 
jedu, nego to čine sama od sebe (sponte sua)«. Osim toga: 
»Sloboda izbora (liberum arbitrium) nije volja naprosto, nego 
volja, u koliko je princip izbora.,, a izborna moć ne može se, 
kako se čini, razumjeti s određenjem za jedno i s nuždom. Jer 
bira se između mnogo stvari, i zato je prije izbora vijećanje 
(consultatio). Ako li moram nužno nešto, jedno, htjeti, ili učiniti, 
gdje je onda vijećanje? gdje izbor?7« 

U čemu se razlikuju »sloboda od sile« i »sloboda od nužde«, 
tumači nam Bellarmino ovako: 

»Za one stvari kažemo, da su slobodne od jednostavne sile, (a simplici 
coactione) koje se zbivaju, i ako nužno te ne mogu a da se ne zbivaju, ipak 
same od sebe (sponte) i svojevoljno (voluntarie) i rado (libenter), kaošto n. 
pr. tako želimo biti sretni, a biti nesretni ne možemo htjeti. A za one stvari 
kažemo, da su slobodne od nužde (libera a necessitate), koje možemo po vo- 
lji (pro arbitrio) htjeti ili otkloniti (velle ef nolle) ili također htjeti i ne htje- 
ti (velle et non velle), kaošto n. pr. kad hodamo i govorimo, kad bismo bili 
mogli sjedjeti i šutjeti.« 

Ovaj pojam slobode naš svetac dosljedno pretpostavlja u 
svim raspravama, Svaku nauku, bila čijagod, u koliko se odnosi 
na slobodu, prosuđuje u svijetlu ovoga pojma slobode. Svaku bilo 
filozofsku bilo teološku nauku zabacuje kao očito krivu, ako ne 
ostavlja čovjeku tu slobodu od nužde. 


IL. Ljudska je volja slobodna u pravom smislu riječi. 


Za to navodi Sv. Bellarmino pet dokaza“ iz samoga razuma. 

»Prvise dokaz osniva na općenitom uvjerenju mudraca, pa i pogan- 
skih, koje dokazuje povijest glavnih filozofa i filozofskih škola.« 

»Drugi dokaz uzima se iz suglasnog uvjerenja čitavog svijeta. Niti 
postoji niti je ikada postojala ikakva država niti carstvo, koje nije imalo jav- 
noga vijeća, činovnika, zakona, kazna, nagrada. A sve ovo bilo bi suvišno, kad 
ljudi ne bi imali slobodne volje. Istotako i u svakoj vojsci zapovjednici i vođe 
govorom i obećanjem, bubnjevima i trubama raspaljuju duh vojnika. Ali čemu 
bi se sve ovo činilo, kad se ne bi savjetom i vijećanjem ljudi sami potakli na 
svoja djela, i kad ne bi mogli po volji činiti i ne činiti? Osim toga svi ljudi 
smatraju razboritost i marljivost nužnom u ljudskim djelima, bili oni trgovci 


* Cap. V.: 
5 Liber III, cap. IV. 
* Liber IV, cap. X. 


SV. BELLARMIN O SLOBODI LJUDSKE VOLJE 265 


ili poljodjelci ili radnici ili štogod drugo. Zato ispravno veli Eusebije..., da 
oni, koji misle, da se sve zbiva nužno, a ništa slučajno i slobodno, poremećuju 
ili uništavaju ljudski život.« 

»Treći dokaz izvodi se iz iskustva. Ovo sili one, koji riječima nije- 
ču slobodu volje, da je priznaju u stvari i u djelima... I oni naime, koji zaba- 
cuju slobodu volje, svoje opominju i zapovijedaju im, i kažnjavaju ih, ako su 
štogod skrivili; zabrinuti su u pogibeljima, oprezni u dvojbenim stvarima, i 
srde se, ako im je tko učinio koju nepravdu... Ako su doista uvjereni, da oni, 
na koje se srde, nijesu mogli a da im ne nanesu nepravdu, zašto se onda, 
tako pitam, srde?... Zašto se ne ljute istotako, kada su pretrpjeli koju ne- 
pravdu od luđaka ili od dijeteta? ... Zašto se ne služe opomenama prema lu- 
dacima i prema životinjama? Zašto samo prema ljudima, i to zdravim i razum- 
nim? Zar ne da iskustvo očevidno sili, da priznajemo, da slobodnu volju ima- 
demo i mi, koji opominjemo, zapovijedamo, srdimo se, kaošto i oni, koje opo- 
minjemo, zapovijedamo im, ljutimo se na njih, budući da ništa takva ne činimo 
prema onima, za koje ne sumnjamo, da nemaju slobodne volje?« 


»Četvrti dokaz uzima se iz ljudskih grijeha. Ako je očito, da lju- 
di katkada griješe, to nije manje očito, da nitko ne može griješiti bez slobode 
volje. Žalac savjesti i grižnja, stid, koji se porađa iz grijeha, spočitavanja dru- 
gih; općenita mržnja protiv onih, koji zlo rade, tako da i tat na tata mrzi, s 
najvećom jasnoćom svjedoče, da ljudi katkada griješe. A nitko ne griješi u 
onom, što nužno radi. Sv. Augustin naučava, da je ovo tako jasno i svima si- 
gurno, te se u tom ne razilazi niti mnijenje malenog broja učenjaka, niti mno- 
štvo neukih,« ' 


»Peti dokaz izvodi se iz same naravi stvari. Takav je naime u sva- 
Re stvari način težnje, kakav je način spoznaje, jer težnja slijedi spoznaju, 
niti može itko težiti za nečim nepoznatim. A u ljudi je spoznaja svrhe i sred- 
stava za svrhu i nužnih (necessariorum mediorum) i slučajnih (contingentium 
mediorum). Ljudska težnja nužno ide za svrhom i za sredstvima, koja su sa 
svrhom nužno skopčana, a za drugima samo slučajno (contingenter). To znači, 
da je čovjek slobodan slobodom slučajnosti (libertate contingentiae) da može 
naime prihvatiti ili odbaciti sredstva, za koja mu razum kaže, da nijesu nužno 
skopčana sa svrhom. I opet... vijećanje (consultatio) smjera na izbor. Gdje 
je dakle sposobnost vijećanja, tamo je i sposobnost biranja; a gdje je sposob- 
nost biranja, tamo je i sloboda volje (libertas arbitrii), budući da sloboda vo- 
lje nije ništa drugo nego sposobnost biranja (potestas electionis). A očevidno 
je, da je u čovjeka sposobnost vijećanja (vis consultiva), kako svjedoči samo 
iskustvo; dakle je i to očevidno, da ima čovjek sposobnost biranja (vis elec- 
tiva) i slobodu volje (arbitrii libertas).« 


Ovi su filozofski dokazi, kojima Sv. Bellarmino brani slo- 
bodu naše volje, i to slobodu u strogom smislu, slobodu od nužde, 
a ne samo od sile (libertas a necessitate, non tantum a coactione). 
Ne znamo, čemu bi se više čudili, da li jasnoći razloga, ili načinu 
kako su prikazani, s govorničkim poletom, osvajajući i razum i 
srce, a ipak tako kratko i jezgrovito, te čitavo X. poglavlje sa 
svih ovih pet dokaza obuhvaća jedva jednu stranicu, istina u 
foliju. Doista rijetko remek-djelo, 

Ako poredimo Bellarminove dokaze s onima, kojima naši 
suvremeni filozofi brane slobodu naše volje, vidimo, da do sada 
nijesu našli boljih dokaza. Tako kardinal Mercier 
svodi sve dokaze za slobodu naše volje na ova tri: 

»1, Svijest pomoću reHeksije svjedoči činjenicu slobode. 2. Razni uvjeti 
glede moralnog i socijalnog reda potvrđuju svjedočanstvom ljudskoga roda 
svjedočanstvo individualne svijesti. 3. Promatranje odnosa nejednakosti izme- 
đu općenitoga dobra, predmeta volje, i djelomične dobrote sadržane u svakom 
činu volje, dokazuje, da svako spontano htijenje može, pomoću refleksije, po- 
stati predmetom slobodnoga htijenja.« 

J, Fr6bes istotako razlikuje tri dokaza: psihološki, mo- 
ralni, metafizični. Prvi izrazuje tezom: »Da ima ljudska volja 
pod nužnim uvjetima istinitu slobodu indiferencije, očito je iz 
konstantnoga svjedočanstva svijesti«. Moralni: »Posve je sigurno, 
da je volja slobodna, jer je nužni temelj moralnoga reda«. Meta- 
fizični: »Nepravedno je, što deterministe kažu, da se sloboda 
protivi pojmu uzroka; pače i.iz metafizičnih promatranja doka- 
zuje se pozitivno sloboda«, J, Donat" navodi ova 4 dokaza: 
iz svijesti, iz uvjerenja ljudskoga roda, iz toga, što razum može 
istu stvar spoznati pod raznim vidicima, napokon iz kobnih po- 
sljedica protivne nauke, Istotako E, Hugon'" dokazuje slobodu 
volje iz općenitog uvjerenja, iz svijesti, iz naravi razumnog bića. 
Ista tri dokaza nalazimo i kod J, Gredt-a“ 1 A, Ušenič- 
nik'* služi se istim razlozima, da dokaže slobodu naše volje. 
Mogli bismo još mnoge druge savremene filozofe nabrojiti, kojih 
se dokazi za slobodu naše volje svode na one, koje smo do sada 
upoznali. Svi su ovi dokazi sadržani u onih pet Bellarminovih. 
Ali pređimo na drugo pitanje, koje naravno slijedi poslije onoga 
pregleda Bellarminovih dokaza. 


II, Koje poteškoće vidi Sv. Bellarmino skopčane sa slobodom 
i kako ih rješava? 


Na početku treće knjige kontroverzije o milosti i slobodi 
volje“ nabraja šest poglavitih problema, za koje kaže, da su 
veoma tamna pitanja (Sunt autem sex praecipuae quaestiones 
obscurissimae in tractatione de libero arbitrio), Ujedno naviješta, 
gdje će tijekom čitave kontroverzije na njih odgovarati. Mi ćemo 
se ograničiti na prvu, koja se tiče psihologije, dok ostalih pet 
spada u teodiceju i dogmatiku, 


7 Psychologia, 11. €d., Louvain 1923, Il, 108. 

8 Psychologia rationalis, Friburg Br, 1927, II. 172, 182. 192. 
? Psychologia, ed. 5., Innsbruck 1923, 278 - 83. 

1 Cursus philos. Thom., ed, 3, Paris 1922, tom. IV, 164 - 8, 
41 Elementa philos, Friburgi Br, 1926, ad. 4, 1, 474 - 5. 

42 Uvod v filozofijo. Ljubljana 1923, II, 241 - 258. 

15 De gratia et libero arbitrio, C. III, c. 1. 

»Prvi je problem pitanje, kako se može složiti sloboda volje 
sodređenjem praktičnoga suda. Ako je naime volja u svom izbo- 
ru ovisna o praktičnom sudu razuma, budući da volja ne može ništa odabrati 
osim ono, o čemu razum sudi, da je, ako se sve promatra, ovdje i sada dobro 
i da se mora htjeti, a razum nije u suđenju slobodan, nego nužno ovisi o pred- 
metu, i ne može drukčije suditi, nego li stvar jest, osim u slučaju neznanja ili 
“zabune, koje se bez ikakve sumnje ne zahtijevaju za slobodu: gdje je, pitam, 
sloboda volje?« 


Kako već sam svetac kaže, ova poteškoća pretpostavlja 
troje. Prvo, da volja ima slobodu birati između raznih čina, ili 
između čina i propuštanja ili prihvaćanja i otklanjanja, jer ovo 
spada na sam pojam slobode izbora ili slobode u strogom smislu. 
Drugo, da volja ne može htjeti nego ono, što razum svojim po- 
sljednjim praktičnim sudom određuje, Treće, da je razum u svome 
činu, pa i u posljednjem praktičnom sudu, neslobodan, nego da 
je samo volja slobodna. 

Glede prvoga i trećega postojala je i postoji sve od Bellar- 
minovih vremena suglasnost između kršćanskih filozofa, Glede 
druge pako teze, dosljedno i glede rješenja čitave poteškoće, 
imao je Sv. Bellarmino mnogo protivnika od početka do danas, 
pače i među svojom redovničkom braćom. Tako J. Frobes'* po- 
stavlja dvije teze, u kojima zabacuje nauku Bellarminovu i nekih 
drugih glasovitih filozofa i bogoslova, koji su se u tom pitanju 
s Bellarminom slagali kaošto lohannes a S, Thoma i Gregorius 
de Valentia. Čitava je ova poteškoća posve filozofskog značaja 
pa je i naš svetac samo filozofskim sredstvima rješava. Slijedimo 
ga korak po korak, da upoznamo njegovo pravo mišljenje. 

Svoju tezu, da“ »izbor volje ovisi nužno o po- 
sljednjem sudu praktičnog razuma »tako doka- 
zujeiznaravi volje: 

»Volja ne može ništa htjeti bez prethodnoga suda razuma; ako je dakle 
sud neodređen, biti će i ona neodređena; ako li je sud određen, bit će i ona 
određena. Ali posljednji praktični sud je posve određen, jer onda kaže razum, 
da treba, uzevši sve u obzir, ovo sada učiniti. Dakle će volja nužno izabrati 
ono, što je posljednji praktični sud odredio, da se ima izabrati.« 


Da volja ne može ništa htjeti bez prethodnoga suda razu- 
ma, zato navodi četiri razloga. Prvi je taj, jer »nitko ne 
može ljubiti ono, što mu je nepoznato; ne može dakle biti ni- 
kakav izbor bez prethodnoga čina razuma«, Drugi je razlog, 
što »predmet je volje dobro, za koje se zamjećuje i sudi da je 
shodno; ako bi dakle volja nešto htjela bez prethodnoga spo- 
znanja i suda, činila bi to bez predmeta, što je nemoguće«. Treći 
je razlog ovaj: »Štogod čovjek radi, radi poradi neke svrhe; zato 
nije moguće, da bi nešto odabrao, ako mu razum ne kaže, da je 


44 Psychologia rationalis, , Il, thesis 18 et 19, 
15 De gratia et libero arbitrio, l. III, c. 9, sexta propositio. 

ono sredstvo, koje odgovara naumljenoj svrsi«. Napokon je 
četvrti razlog »iskustvo; jer svatko, ako ga pitamo, zašto ne- 
što radi, odgovara, da zato, jer sudi, da tako treba raditi. Pa i 
onaj, koji je kazao, neka bude namjesto razloga volja, nije isklju- 
ćio sud od izbora, nego je sudio, da je za njega dobro, raditi 
protiv razuma«. 


Da će biti i izbor određen, ako je sud određen, svetac“ 


ovako dokazuje: 
»Ako bi volja, kada je sud potpunoma određen, mogla nešto drugo iza- 


brati ili ono ne izabrati, neće se moći označiti nikakav razlog, zašto je volja 
odabrala ono, što nije bilo sudom određeno, ili zašto nije odabrala ono, što 
je već bilo sudom određeno; i tako će biti izbor bez suda i čin bez predmeta, 
što je nemoguće, kako smo već prije dokazali.« 

Onda si svetac stavlja dva prigovora, da ih odmah riješi, 
dok će drugi kasnije doći na red, 

Prvi prigovor: »Kazati ćeš, da onaj, koji će odabrati nešto protiv 
toga, što je određeno posljednjim praktičnim sudom, može označiti kao razlog 
svoga izbora to, da je htio pokazati svoju slobodu. Odgovaram: U ovom slučaju 
bio bi posljednji praktični sud ovaj, da je za me sada, uzev sve u obzir, dobro, 
raditi protiv razuma, da pokažem slobodu. Pa tako neće biti istina, da se može 
označiti razlog, zašto je netko radio protiv posljednjega praktičnoga suda; 
isto tako neće biti istina, da može netko raditi protiv posljednjega suda 
razuma.« 

Drugi prigovor: »Kazat ćeš, da glede sredstava, koja služe svrsi, 
nikad nema sud tako na jedno određen, da ne bi ujedno postojao i drugi sud, 
da naime ima i drugih sredstava za onu svrhu korisnih. Odgovaram, da, 
posljednji sud ne može postojati zajedno s drugim sličnim sudom, jer bi bili 
protuslovni sudovi. Posljednji sud ne niječe, da ima i drugih 
sredstava korisnih zaonu istu svrhu, nego kaže, dase, ako 
se sve uzme u obzir, ovdjeisada ovojedno mora prihvati- 
ti kao najkorisnije i zato apsolutno i naprosto bolje od 
svakoga drugoga sredstva. Ako bi dakle volja onda izabrala koje 
drugo sredstvo, imala bi razlog, zašto bi odabrala takvo sredstvo, naime zato, 
jer je korisno; ali ne bi imala nikakava razloga, zašto bi propustila ono dru- 
£0, što je bilo priznato ovdje i sada naprosto kao bolje. Sada naime nema 
nego samo jedan posljednji sud, niti može imati, jer bi bilo protuslovlje kazati, 
da je ovo, ako se sve uzme u obzir, bolje, i da nije bolje, ako se sve uzme 
u obzir.« 

Ova je poteškoća od osobite važnosti za razumijevanje na- 
uke Sv, Bellarmina, jer jasno vidimo, kako on shvaća »posljednji 
praktični sud« i kako se ovaj odnosi prema izboru. Prema naše- 
mu svecu »posljednji praktični sud« odgovor je na pitanje: »Što 
je u ovim mojim okolnostima, ako sve pomno promotrim najbolje, 
ovo ili ono učiniti ili se uopće suzdržati od svakoga čina?« Sv. 
Bellarmino misli, da ovo pitanje nužno stavljamo prije svakoga 
izbora, i da volja ne može birati prije nego ima odgovor, A onda 
volja neminovno prihvaća ono, što onaj odgovor označuje kao 
najbolje u ovim određenim okolnostima, pa ipak slobodnim činom, 

Lako razumijemo, kako može sam Bellarmino smatrati veoma 
tamnim ovo pitanje (quaestio obscurissima). 

Da možemo lakše razumjeti rješevanje ove poteškoće kod 
našega sveca, poslužimo se načinom razgovora ili pitanja i od- 
govora. Mi pitamo, a svetac odgovara. 

Pitamo: Da li prije izbora nužno tražimo, što je najbolje u ovim 
našim određenim okolnostima? Čini nam se naime, da katkada tražimo samo, 
što je dobro, ili što nije zlo niti posve indiferentno. Pače katkada smo uvje- 
reni, da u našim okolnostima ne možemo odrediti, što je naprosto bolje. Pr: 
ipak i u takvom slučaju čestoputa biramo. Možda ne bismo smjeli birati, dok 
nijesmo postigli moralnu sigurnost. Ali ovdje se ne radi o dopuštenosti, nego 
o samoj mogućnosti izbora. 

Odgovara svetac: Da bude neki izbor uopće moguć, moramo ima- 
ti ne samo razlog, zašto ovo prihvaćamo, nego i razlog, zašto drugo ne prihva- 
ćamo ili otklanjamo. A sud, kojim se ovaj razlog označuje, zove se u mojoj 
terminologiji »posljednji praktični sud«. To je odgovor na pitanje, koje nužno 
stavljamo kod svakoga biranja: Bi li ovo ili ono? Zašto ovo, a ne ono? Bi li 


.ovdje i sada ili ondje i onda? Zašto sada i ovdje, a ne onda i ondje? Ovaj 


odgovor može biti neistinit, jer se može desiti, da ne odgovara stvari, ali ba- 
rem moramo imati odgovor. 

Pitamo dalje: Da li ne možemo izabrati i ono, što mi jasno spo- 
znajemo kao manje ili barem ne kao veće dobro? 

Odgovori": »Manje dobro može se i bez zablude izabrati, apsolutno 
govoreći, ako u pojedinom slučaju poradi neke okolnosti razum sudi, da je 
ono u ovo vrijeme najbolje.... Ako je oboje dobro jednako, možemo ipak je- 
dno izabrati bilo zato, jer nas radi neke okolnosti sklonost na to potiče, bilo 
zato, jer se volja dade od jednoga potaknuti, da se stvar jednom svrši. Onda će 
se stvoriti posljednji sud, i slijedit će izbor.« 

Pitamoopet: Ako volja ne može a da ne prihvati ono, što posljednji 
praktični sud određuje, kako možemo kazati, da volja izabire? 

Odgovor!" »Riječ izbor ne znači baš onaj čin volje, koji slijedi iza 
posljednjega suda, nego onaj čin zajedno sa zaključkom samoga posljednjega 
suda, Zato naime kaže Aristotel (Ethic. 3, 3), da je izbor promišljeno htijenje; 
i opet (Ethic. 6, 2), da je razumsko htijenje, ili razum, koji hoće. A drugdje 
(Ethic. 7, 3) veli, da je izbor kaošto zaključak praktičnog silogizma, jer se 
naime uzima kao jedno te isto zaključak posljednjeg praktičnog suda i čin 
volje, koji odanle nužno slijedi. I Sv. Grgur Nišanin (De philos. 5, 4) piše, 
da je izbor nešto sastavljeno iz promišljanja i htijenja. Napokon Sv. Toma 
(S. theol. 1 - 2. q. 13. art. 1) doduše kaže, da je izbor čin volje, ali da uklju- 
čuje i čin razuma. Tako je dakle izbor uistinu između mnogih čina, jer u sebi 
sadržaje oba čina, naime posljednjeg suda razuma i prihvaćanja volje, pa je 
sfoga naprosto u našoj vlasti i apsolutno i u pravom smislu slobodan.« 

Opet pitamo: Ako nije niti čin suđenja slobodan, jer razum nije 
slobodan u svojim činima, a volja nužno slijedi neki određeni čin razuma, 


1% De gratia et libero arb. 1. III. c, 9, oct, arg. ad 1. et 2. confirm. 
17 De gratia et libero arb, 1. III, c. 9. 

naime posljednji praktični sud, te ne može uskratiti svoj pristanak uz onaj 
sud, koji se onda čin može propustiti ili nepropustiti, bez čega nema slobode? 
Ili zar ima? 

Odgovara svetac, dat? »za pojam i za bit slobode uopće ili kao 
takve... dovoljno je, ako netko ima mogućnost izbora između raznih stvari, 
ter bira s potpunim i savršenim sudom razuma.« Ovaj izbor ili bolje mogućnost 
izbora postoji prije posljednjeg praktičnog suda, a ne poslije.? »Slobodna volja 
ima katkada kao predmet nešto, u čemu se ujedno ukazuje dobro i zlo, i zato 
može onaj predmet prihvatiti poradi njegove dobrote, ili otkloniti poradi nje- 
gove zloće... Ali posljednjim sudom prikazuje se predmet samo pod jednim 
vidikom, i zato nema više izbora.« Napokon? »čovjek sam voljom svojom želi 
spoznati istinu, i zato se sam potiče na upotrebljavanje razuma... Razum nije 
.nagnuće ili poticaj, nego primanje i shvaćanje; a volja je po svojoj naravi 
nagnuće i poticaj ne samo sebe same, nego čitave osobe.« ž 

Ove posljednje riječi Bellarminove zaslu- 
žuju našu najveću pažnju One nas upućuju, gdje ima- 
demo tražiti izvor najvećih poteškoća u problemu slobode. Na- 
ime odviše često mi zaboravljamo, da je jedan te isti, koji misli 
i koji hoće. Mi govorimo, kao da su razum i volja dvije osobe, 
a ne dvije akcidentalne sposobnosti jedne te iste osobe, koja se 
njima služi za svoje dobro i za svoju svrhu. Po sebi se razumije, 
da takva kriva pretpostavka mora smetati jasnoći i harmoniji 
nauke, 

Nikada ne valja smetnuti s uma, da je ljudska osoba nešto 
jedinstveno uza svu veliku raznolikost svojih dijelova i svojih spo- 
sobnosti, Zato možemo u svemu opažati divnu teleologiju. A može 
se i to dogoditi, da ne vidimo, kako se mogu različiti elementi 
složiti u jednu cjelinu. Nećemo se tomu čuditi, ako pomislimo, 
da je ljudska narav djelo božanske mudrosti, koja ima kod stva- 
ranja slobodnih bića najuzvišeniju svrhu. A 


IV. Zašto nam je Stvoritelj dao slobodnu volju? 


Sv. Bellarmino odgovara na ovo pitanje," da nam je Bog 


dao slobodnu volju, slično kaošto i anđelima, na svoju veliku 


slavu, premda bez slobode ne bi bilo grijeha. Sedam razloga na- 
vodi, da dokaže svoje uvjerenje. Đ' 

Prvije razlog taj, jer je time Bog pokazao svoju sve- 
mogućnost i premudrost, 

»Zar se ne sjaje u divnom svijetlu božanska slava, ako pomislimo, da i 
anđeli i ljudi mogu raditi, što im drago, pa da ipak ne mogu poremetiti red 
providnosti Božje, koji je od vijeka određen, te bi se ikada dogodilo, što Bog 
apsolutno neće, ili da se ne bi dogodilo, što apsolutno hoće? Slično bi bilo, 


15 De gratia et libero arb. 1. III. c, 17. 

kad bi neko bezbrojne ptičice pustio, da mogu slobodno odletjeti, pa bi ipak 
mogao nevjerojatnom spretnošću učiniti, da bi sve letjele tamo, kamo on hoće.« 

Drugi jerazlog, što se tako pokazuje najjasnije pravda 
Božja. Bog je stvorio anđele i ljude tako te mogu činiti dobro 
i zlo, a on bez ikakva obzira dobre nagrađuje, i zle kažnjava. 

Treći je razlog, što se tako pokazuje dobrota Božja. 
Divno se naime dobrota Božja vidi u tom, što nam je htio ne 
samo udijeliti vječnu slavu, nego što je uz to htio, da je stečemo 
vlastitim zaslugama, dakle na najčasniji način, kojega je sposobno 
biće, koje nije Bog. 

Četvrtije razlog taj, da se pokaže neizmjerna veli- 
čina i neiscrpivost bogastva Božjega. : 

»Kad bi Bog imao samo neku određenu, ograničenu mjeru, dobara, ko- 
jima bi mogao nagraditi svoje štovatelje, ne bi bio dopustio anđelima i ljudima 
slobodne volje, kojom mogu svoje zasluge umnožiti, koliko hoće. Ali budući 
da je bogatstvo Božje neizmjerno te nema nikakve pogibli, da bi se iscrplo, 
zato je dao i anđelima i ljudima sposobnost, kojom mogu umnožiti svoje za- 
sluge, koliko im drago.« 

Peti razlog, da se jasno vidi, kako Bog ne treba ni- 
koga, niti naših dobara. 

»Ljudi, koji nužno trebaju tuđe pomoći, te ne mogu sebe ili svoje blago 
obraniti bez pomoći mnogih drugih, željeli bi svakako, i kad bi mogli, učinili bi, 
da njihove sluge ili vojnici ne bi mogli od njih otpasti, i zato ih obvezuju obe- 
ćanjima, ugovorima, prisegama i navezuju na se, koliko mogu. A Bog je dra- 
govoljno da slobodu svojim slugama, jer ničije službe ne treba; mogu ostati 
vjerni njegovoj službi ili mu otkazati poslušnost, kako im drago.« 

»Šesti razlog proizlazi iz prijašnjega i pokazuje neizmjernu ljubav 
Boga prema njegovim stvorovima. Budući naime da Bog ne treba ljudi, pa i 
kad bi trebao, ne bi se mogao puno u njih uzdati, jer poradi svoje slobode tako 
lako ostavljaju svoga Stvoritelja, činilo se pravedno, da se Bog ne bi toliko 
brinuo za ljude. Pa ipak poradi prevelike ljubavi svoje, ne brine se za njih 
manje, nego kad bez njih ne bi mogao sačuvati svoju slavu i svoj život. Ta, 
što si možemo misliti veće, nego da je Bog, koji naših dobara ne treba, htio 
poradi ljudi postati čovjekom i umrijeti.« 

»Sedmi jebio razlog, što je to zahtijevalo, kako se čini, savršen- 
stvo i ljepota vasione. Budući naime da ima nešto, što upliviše, a samo ne pri- 
ma nikakva upliva, kaošto Bog; nešto, što prima upliv, a samo ne upliviše, 
kaošto nerazumna narav; dolikovalo se, da ima nešto, što prima upliv, pa i 
samo upliviše. A takva je stvorena razumna narav, koja ima slobodnu volju, 
kaošto je u anđela i u ljudi.« 


V. \Ali zašto Bog nije utvrdio slobodnu volju tako te bi bila 
slobodna, pa ipak ne bi mogla griješiti? Zar Bog želi grijeh? 


Na ovo pitanje odgovara Sv, Bellarmino"* sa Sv. Augustinom 
(De bono perseverantiae 2, 10; De civitate Dei 22. c. ult.): »Bog 
je htio najprije pokazati, što može slobodna volja, onda, što 
može dar njegove milosti i njegov pravedni sud«. 

Na prigovor, da je slobodna volja, kako se čini, nešto zlo, 
budući da je ona jedini izvor nepravde protiv Boga i bezbrojnih 
zala, koja su poplavila ljudski rod, lako je odgovoriti. Nije zato 
čovjek dobio slobodnu volju, da može griješiti, nego da se može 
grijeha dragovoljno čuvati i tako zaslužiti kod Boga hvalu i čast. 
Osim toga (kako Eusebije pravo veli (De praeparatione evan- 
gelica 6, 5) Bog nije dao čovjeku samo slobodu, nego je u njegovoj 
duši zapalio i svijetlo razuma, dao mu je i savijest, koja ga uvijek 
opominje, neka se drži pravoga puta; potakao ga je na krepost 
obećanjem magrad4, pobudio u njemu strah od opačina prijeteći 
se kaznama«. , 

Ovo je nauka Sv, Bellarmina o slobodi naše volje, dostojna 
jednog sveca i crkvenog učitelja. : 

Franjo Sal šanc D. L 


2? De gratia et libero arb, 1. III. c, 18. in fine, 

»BOLJŠEVIČKA STVARNOST«. 


I. 


Na prvi se pogled čini na izvan kao da bi za razvoj boljševičke politike 
u njenim raznim granama i praktičnim aplikacijama bilo više mjerodavnih 
faktora. Razlog je tomu što se na izvan doista pokazuje jedna političko-uprav- 
na struktura kao u svim drugim modernim državama. No dok toj. strukturi u 
drugim državama odgovara stvarna raznolikost i ne rijetka čak i neshvatljiva 
suprotnost ideologije, dotle je sve to u Rusiji samo plašt, pod kojim se krije 
jedna jedina posve jedinstvena stvarnost: program komunističke stranke. 

Dobar uvid u prilike daje nam već često spomenuta »čistka« ili čišćenje 
stranke! To je jedna od onih ruskih činjenica, koje mnogima  imponiraju. 
»Čistka« ne sastoji se samo u tom da se neposlušni ili nerevni članovi isključe 
iz stranke, Ona uključuje već i jedan rok prije stupanja u stranku — tako- 
zvanu kandidaturu. Samo teško i sporo se napreduje. Psihološki je to dakako 
od velike vrijednosti, Diktatura je već učvršćena, tko joj se protivi taj je iz- 
ložen svima i svemu, Ništa nije naravnije nego da svaki nastoji da i sam posta- 
ne članom komunističke stranke, jer je to nuždan preduvjet za čovjeka upliv- 
nog položaja. A jer je primanje u stranku skopčano sa velikim poteškoćama, 
to se kandidati natječu u okrutnim djelima. Tako se ne samo čuva komuni- 


1 Više je o tom pisao Seibert: »Das rote Russland«, Miinchen 1931, 

stička ideja čista od svakog utjecaja neprijatelja, nego se ona_ ujedno svom 
silom propagira. 

Iz toga se razumije boljševička konsekvencija. Svaka polovičnost škodi: 
la je kandidatima, — onemogućila im je ulaz u stranku. Nje su se morali sa- 
sma odučiti. I tako je došlo do one čvrste discipline, koja dandanas vlada u 
boljševičkoj komunističkoj stranci. Prvi počeci ove discipline vezani su uz 
prvu pobjedu boljševičke stranke još u starom carstvu, ali se ona sve jasnije 
pokazala pod Lenjinom onda, kad se ovaj dočepao vlasti i uredio svoj boli- 
ševički upravni aparat na osnovu neograničenog nasilja. Pod Staljinom je so- 
vjetska disciplina po svoj prilici postigla svoj vrhunac,? 

Kako izgleda nutarnja organizacija stranke? 

Po čitavoj Uniji, u svakom znamenitijem mjestu, osobito po svim podu- 
zećima i radničkim organizacijama nalaze se izvjesna komunistička zvanja ili 
udruženja, Ona nemaju privatnog značenja, nego se nalaze u službi samog re- 
žima, kojeg naredbe najvjernije i najrevnije urgiraju i provode. I odgovornost 
ih veže uz službeno činovništvo, štoviše ona sačinjavaju dio državne službe, 
Više takovih zvanja stvaraju jedan okrug ili srez sa posebnim tajnikom na čelu. 
Ovi su podvrgnuti Centralnom odboru, u kojeg se rukama stvarno nalazi sva 
vlast, Članovi tog odbora biraju se na velikom stranačkom kongresu, koji se po 
današnjim pravilima saziva svake druge godine. Nešto nestalnije naravi jest 
Kontrolna Komisija, kojoj bi trebalo pripasti pravo nadziranja rada Centralnog 
Odbora, Praktično pak ona nema velikog značenja, jer je potpuno podlegla 
utjecaju generalnog tajnika. 

Bilo bi zanimljivo pratiti još i druge upravne kanale sporednije važnosti 
na polju boljševičkog centralizma. Budući pak da za našu svrhu nisu od veće 
koristi, to ćemo ih ovdje ispustiti, 

Možemo i obratnim putem uočiti strukturu boljševičkog komunizma i 
sinut će nam jedna nova svijetlost, Iz tog ćemo razumjeti mnoge događaje. 

Predstavnik čitave stranke je konačno generalni tajnik Centralnog Odbo- 
ra, To je danas željezni i okrutni Staljin, o čijoj ličnosti ovisi sva politika. Po- 
vijest boljševizma to potvrđuje: Dok je Lenjin morao da se bori sa dosta moć- 
nom opozicijom bilo je samo krvave borbe i bezobzirnog klanja. U gospodar- 
skom pogledu nije bilo napretka sve dotle, dok nisu bile ispisane znatne kon- 
cesije »kapitalističkom sektoru«* Dok su se Trocki i Staljin borili za prven- 
stvo nije se također moglo računati sa poboljšanjem prilika, Tek kad je sa- 
movoljni Staljin pobjedio svog protivnika i sjeo na diktatorsku stolicu — a 
tim je praktično sva opozicija bila ugušena — nastalo je na polju gospodarstva 
jedno stanje, koje nedvolično svjedoči o ropstvu čitavog stanovništva i o apso- 


* Ova konsekvencija boljševika zavela je čak i mnoge nekomunističke 
pisce, koji su radi nje počeli pjevati pohvalne pjesme boljševičkoj ideologiji, 
Tako je i 1927. u jednoj »kršćanskoj« nakladi tiskano skandalozno djelo W, 
Hammelratha: »Russland. Der Aufbruch eines Volkes,« (Wiirzburg), u kojem 
pisac u svojoj ideološkoj ograničenosti čeka spas od revolucijonarnih boljše- 
vika, jer bi inače čitav svijet bio fizički i moralno istrošen i nemoćan. 

2 Da je Lenjin htio svoju »Nep« uvesti kao stalan sistem, kako to M, 
Farbman (»Piatiletka«, Berlin 1931, str, 10) veli, bez sumnje je krivo, jer ni- 
kako nije u skladu s boljševičkom gospodarskom politikom, 

lutnoj samovolji jednog jedinog zapovjednika, Njegove naredbe moraju se pod / 

ij izvršiti. ' 
nm Plin drugi zvanjima pridolazi praktično samo karakter izvršnih or- 
. imjećuj i što se naime sve 
Baš ova okolnost, kako dobro primjećuje W. Gurian, š gada) 
zbiva pod pritiskom države, onemogućuje često ispravan sud : napred maka 
dnosti pojedinih gospodarskih uspjeha. To je kao jedna atmosfera, ja 2 
bi nosi klicu prolaznog i trulog. Tako navodi i Fr, Muckermann u ia oh P- 
šuri“ jedan list — za kojeg autentičnost veli, da ima sve moguće i ona Hi 
u kojem se piše da jedna gomila naoružanih diktatora drži čitavu kao dan 
ci, i to oružjem i materijalnim ugnjetavanjem. Nitko se ne smije ma nuti. ii 
svakog pojedinca leži u rukama G. P. U, »Ona ne samo zna o jeva da 
sliš, nego i što jedeš... Ljudi su nezadovoljni, grde i psuju. A po no < a 
pišu da smo bogati, da ćemo skoro nadmašiti Ameriku... Tuku nas, ali 

juju da plačemo...« ; ' : 
< green odio o »slobodi« sovjetske štampe imamo u e mi 
stu »Moskauer Rundschau«, koji je 11. svibnja 1929. prvi put izašao, . hm 
uvodnom članku uredništvo govori o svojoj svrsi, koja bi težila za što s o 
tivnijim prikazom« boljševičkih prilika, Ali ta objektivnost nije s 2 
u strogom smislu, jer bi u tom slučaju prvi broj lista bio ujedno i ri Psi 
se kaže dalje: Iako naš list ne zastupa nikakve stranačke interese, . koa 
može odreći svake političke svrhe! A ta svrha jest, da prikažemo »boljševič 
ae komunista pri tom nije velik, »Izabranih« članova ja bee 
stranke — a to su svi upisani članovi — ima razmjerno malo. Rusl i ri : 
broji oko 156 milijuna duša. A po službenim statistikama: i zvaničnim ta 
štajima je broj upisanih komunista i kandidata (ne računajući crvenu .. : 
1928, iznosio 1,360,469.7 No i ako se još doda crvena vojska, koje ida a : 
broj 1929. iznosio 83.000, onda još uvijek stojimo pred takoreći a : e 
jem. Nešto kasnije — 1. travnja 1930. — je u čitavoj stranci bilo sveg 

i kandidata? : 

e nad m“ za tim da se stvara elita komunista, kojoj je dp: tia 
životni program. Ta ideja nije“nova. Već je Lenjin 1903., kad je om pu 2 red 
svoju praktičnu pobjedu, izričito želio da se »boljševička poke a« 2 a 
posve u tom duhu, Na toj bazi je Lenjinova stranka onda naglo aii a a, 
članovi su se morali u strogoj poslušnosti obvezati prema službenim predstavni- 
cima stranke. Tako je došlo do one discipline, koja ne trpi nikakav prigovor. 
»...Svrha se mora postići; to mora svaki član stranke da zna i toga se mora 


4 Više o tom može se naći u novom djelu Waldemara Guriana: »Der 
Bolschewismus«, Einfiihrung in Geschichte und Lehre. Freiburg i. Br. 1931. 

5 W, Gurian: op. cit., str. 114, : 

9 Friedr, Muckermann S. J,: »Der Bolschewismus droht«, Kšln 1931, 
str, 15, - 16. 

7 Wald. Gurian: op. cit., str. 114, 

8 Vidi »Ost-Europa«, Berlin-Kčnigsberg 1930, sv. 11 - 12. ' 

9 1, Iljin: »Welt vor dem Abgrund.« Politik, Wirtschaft und Kultur im 
kommunistischen Staaten. Nach authentischen Quellen. Berlin-Steglitz 1931, 
str, 54 - 55. 

uvijek držati... Ali o sredstvima se ne diskutira javno kao o drugim socijali- 


stičkim strankama, nego odluka o njima pada u malim krugovima. Javne dis- 
kusije, stvaranje frakcija u (samoj) stranci, načelno se protive lenjinističko- 
boljševičkom shvaćanju stranke, — i Lenjin ga se bezobzirno drži... On zna 
skoro uvijek da pobjedi u upravi stranke a od drugih zahtijeva poslušnost i 
disciplinu ,.. «10 

II. 

Htio bih ovdje barem ukratko odgovoriti na jedno pitanje, koje se čovje- 
ku stalno nameće i koje glasi: Kako je mogao boljševizam, koji očito nogama 
gazi svu ljudsku slobodu i ljudsko dostojanstvo, da postane tako moćnim i sil- 
nim? Kako se do danas nije srušila njegova vlast u samoj Rusiji? Kako je 
mogao sve do danas kao opasan neprijatelj utjecati na gospodarske i političke 
prilike gotovo svih evropskih država? 

Nemoguće je dati odgovor čisto načelne naravi. Jer boljševizam nije sa- 
mo društveno-politička nauka sa suhim načelima, nego je živa praksa. I kao 
takav on ne stoji izoliran u svemiru, nego je opkoljen drugim državama, u ko- 
jima je stranačko trvenje na dnevnom redu, u kojima sami boljševici imaju 
mnogo prijatelja i propagatora, To nije samo da se usput spominje, nego je to 
zapravo stup, koji nosi boljševičku ideologiju i koji kao važan faktor dolazi 
u obzir pri praktičnim odlukama boljševičkih vođa. 

I doista Rusija se ne boji inostranstva. Ona naprotiv sklapa ugovore sa 
najvećim kapitalističkim poduzećima, na osnovu kojih si osigurava veliku nov- 
čanu pomoć, O drugim prednostima ne treba ni govoriti, jer je svaki takav 
ugovor jedan kanal, kojim revolucijonarne ideje teku u svijet, Spominjem ov- 
dje samo ugovor, kojim se Ford obvezao da za kratko vrijeme pripravi mno- 
štvo ruskih radnika za proizvodnju automobila. To je u svakom pogledu samo 
u korist boljševičke propagande. Svjetska gospodarska kriza raste, Rusija po- 
činje prijetiti novim mjerama, počinje poplavljivati svjetska tržišta novim pro- 
izvodima, Ako na pr. tvornica automobila u Nižnom-Novgorodu, koja će biti 
najveća u cijeloj Evropi, počne raditi svom snagom, onda je izvan svake sum- 
nje da ćemo imati posla sa novim ruskim dumpingom.12 

I evo to je jedan od najvažnijih razloga, što boljševizam tako smjelo tri- 
umfira: Inostranstvo se pokazuje zbog međusobne političke ljubomore prema 
njemu nemoćno i neodlučno, štoviše i ono samo ide boljševicima u susret raz- 
nim sredstvima, koja služe za što bolje učvršćivanje komunističke diktature. 

Pa kako da nije još došlo do ustanka u samoj državi, do građanskog 
rata? Kako se to ogromno stanovništvo nije moglo organizirati ili barem do- 
govoriti i ustati proti relativno neznatnom broju samovoljnih tirana? 

Prvi razlog je opet posve praktične naravi, Rusija: je država džinov- 
skih dimenzija, koje si mi jedva možemo predstaviti, Gradovi i kulturna sre- 
dišta takoreći ne dolaze u međusobni dodir tajnim putem. A oružje je sve u 
rukama boljševika, Stanovništvo je siromašno u svakom pogledu. Nadzor sa 


strane policije je tako strog, da je skoro nemoguće pomisliti da bi slijedila re- 
akcija. Ni fizičkih ni moralnih sredstava nema. 


"" Wald. Gurian: op. cit,, str, 53, 


*“" Međutim je zadnjih dana ta tvornica prema izvještaju same moskov- 
ske Pravde doživjela slom i obustavila produkciju. Pravda baca krivnju na de- 
zorganizaciju, koja je vladala u vodstvu tvornice, (Nap. Ured.) 

Sigurno je da se sama masa nikako ne slaže sa boljševičkom ideologijom. 

Pa ipak je i jedno načelno pitanje od odlučne važnosti za opstanak 
boljševizma, To je neprestano naglašavanje pravde, jednakosti, slobode — na- 
glašavanje proletarijata kao nosioca vlasti i najvišeg socijalnog faktora. Čovje- 
ku se predoče samo zemaljski ideali, koji su nekima draži od vrhunaravne 
faktičnosti zbog svoje pipljivosti. Ali to ipak ne znači odveć mnogo, jer se lju- 
di veoma brzo iznenade. Sva sreća i sve blagostanje, o kojima ljudi iz dana u 
dan sanjaju, ostaju prazna utopija. Dobrom se već nitko ne nada. ' 

Ali narod, kojeg je psiha tužna i melankolična, već se dosta napatio u 
predratno vrijeme i naročito za vrijeme rata i revolucije. Boljševici su obećali 
jedan temeljni preokret u povijesti ruskog naroda, preokret u stoljećima nepre- 
stanog ropstva. Nije čudo, ako je tu barem jedan dio narodnih slojeva u prvo 
vrijeme simpatizirao sa boljševičkim rajem. Ovaj se promijenio dakako brzo u 
teški jaram, pod kojim jecaju sad milijuni nevinih i nemoćnih, ali ga se ne 
mogu riješiti. ' 

Tako je diktatura proletarijata u stvari bila napuštena, Radilo se samo 
još o diktaturi komunističke stranke, dok je faktični proletarijat ostao na 
svom prijašnjem položaju, .& 

Dobro primjećuje W, Gurian u svojoj kritici boljševizma:1! Boljševizam 
je sav život upregnuo u svoja kola. Život biva sve nesnošljiviji ukoliko se sve 
više pokazuje da boljševičke formule ne odgovaraju stvarnosti, ukoliko se bolj- 
ševizam sve više razvija iz utopije u političko tiranstvo. Barbar, koji vlada nad 
modernom tehnikom, — evo to je boljševički tip, kako u najboljem slučaju 
stvarno izgleda. Zanima ga jedino tehnika i gospodarstvo. Sve drugo otpada. 
Na masu, koja još ne poznaje modernu civilizaciju i koju valja k ovoj privesti, 
i koje se država tek mora industrijalizirati, nadalje koje je kulturna i životna 
visina veoma niska, — na takovu masu može boljševički uzgoj da djeluje kao 
napredak, Ali to će jednom prestati, Izbit će na površinu duševna kriza bolj- 
ševizma, 

HI 

Danas se po mnogim krugovima govori samo o uspjehu i neuspjehu »pja- 
tiljetke«, o kapitulaciji boljševičkih gospodarskih političara io prenapetosti 
njihova gospodarskog programa kao odlučnom mjerilu boljševičke životne spo- 
sobnosti, Pogibeljno je stvarati jedan takav sud na osnovu trenutnih praktič« 
nih uspjeha ili neuspjeha. Jer ovdje se ne radi o psihološkim, subjektivnim ra- 
zlozima za razumijevanje jednog stvarnog stanja. Boljševička životna sposob- 
nost je stvar čisto objektivnog karaktera, koju valja promatrati u čisto objek- 
tivnom sadržaju i njenom čisto objektivnom odnošaju prema ljudskoj naravi 
kao takovoj. a.s 

Pjatiljetka je u čisto ekonomskom smislu sa moralne strane indiferentna. 
Svoju specifikaciju dobiva na osnovu načelnog sistema, u kojeg se službi nala- 
zi, i od samih sredstava, kojima se služi. 

Ali boljševizam nije samo ekonomski sistem. To je jasno već iz toga, 
što je bilo boljševizma prije nego što je današnji gospodarski program u svo- 

joj ekonomsko-načelnoj strani bio potpuno izrađen. Od uvijek je dakako nije- 
kanje privatnog vlasništva spadalo među najbitnije točke boljševizma, ali to 


11 WW. Gurian: op. cit., str, 195 - 96. \ 

ipak više kao izliv materijalističkog naziranja na svijet. A dnašnji program u 
svojim metodičkim principima u prvom redu je dijete velike revolucije, kada je 
u svojim generalnim linijama izbio na površinu, Što je pak boljševizam od uvi- 
jek, od svog prvog postanka tražio, to je bio temeljni odgovor na problem 
svega čovječanstva: Čemu živimo? Kako valja raditi da dobro živimo? Bolj- 
ševizam je htio da riješi svjetske zagonetke, a ekonomski program je samo 
sredstvo za to, Uskoro se dakako pokazalo da je to sredstvo ujedno postalo 
i ciljem boljševizma, Ex absurdo sequitur quodlibet! Ovaj se aksiom morao i 
ovdje obistiniti. Gdje su Marx i Engels svojim revolucijonarnim idejama ma- 
terijalističkim pragmatizmom tražili zadnji odgovor .na svoja pitanja, tamo je 
i Lenjin kao vjeran sljedbenik svog njemačkog učitelja tražio svoje zadnje u- 
točište, Samo je Lenjin bio još nešto konsekventniji: on je otvoreno i u svojoj 
strogosti proklamirao ateistički materijalizam držanom »vjerom«, Time se bio 
odrekao svega vrhunaravnog, svega duhovnoga! Čitava stvarnost, koja mu je 
po tom još preostala bila je ova jadna zemlja sa svojim nepregledno šarenim 
problemima i brigama. Lenjin ih je htio srediti, Je li mu to i uspjelo? Hoće li 
to Staljinu uspjeti? Hoće li to uopće boljševizmu ikad uspjeti, kad je zadržao 
samo polovicu — ili točnije — samo sjenu objektivne stvarnosti? Stvarnost se 
može nijekati, ali se ona ne da uništiti! 

Sa čisto ekonomskog stanovišta možemo danas samo reći, da je ovakav 
program, kakav je, proponiran »pjatiljetkom«, na ovakav način proveden, skroz 
neopravdan. Zar ne više? Ne znam. Po svemu se čini da se protivi općem do- 
bru. Ali ne možemo reći da je program sam po sebi apsurdan. — Aristotel se 
jednom usudio reći da je nemoguća država bez robova, jer je po ondašnjim 
prilikama bilo gotovo nemoguće predstaviti si državno uređenje bez robova. 
Danas moramo ustanoviti činjenicu da se veliki poganski filosof prenaglio u 
svom sudu, Mi ćemo biti oprezniji. . 

Drukčija je slika, ako se uzmu u obzir sva konkretna sredstva, kojima 
se nasilno hoće provesti industrijalizacija, Nestašica najpotrebnijih predmeta, 
veliko siromaštvo i duševna bijeda kuju ruskom narodu ropstvo, kakovo si u 
dvadesetom vijeku zamisliti ne možemo. Samo očevici znaju o tom vjerno 
pripovijedati, 


IV. 


Zanimljiv je dnevnik jedne mlade ruske spisateljice, koja je vjerno za- 
bilježilla svoje doživljaje za vrijeme velike ruske revolucije. Od velike je važ- 
nosti za praksu i za konkretne prilike »Čeke«,1" Ja ću navesti neka mjesta u 
slobodnom prijevodu, jer kako je i kasnije iskustvo potvrdilo, nije se od onih 
najkrvavijih dana u povijesti ruskog naroda do danas ništa bitnog promijenilo 
u programu Čeke, 

Mnoge ugledne dame udaju se za boljševičke komisare... Neke se uda- 
ju »dobrovoljno«, da izmaknu gladi i bijedi, kojima bi inače nemilosrdno bile 
izložene, druge da se spase od streljanja, ili da spase svoje rođake, . ,13 


1?" Alexandra Rachmanowa: »Studenten, Liebe, Tscheka und Tod«. Salz- 
burg 1931, — Ona je taj dnevnik predala jednom dobro poznatom njemačkom 
zarobljeniku, koji se vratio u svoju domovinu. 

13 Ibid. str, 285 - 86. 

Noćas je stao jedan auto pred našom kućom. Nismo spavali... Došli su 
čekisti i pretresali su našu kuću, Kad su svršili, naložili su ocu da pođe s nji- 
ma, Mati mu je dala još komad crnog kruha, jer više nije bilo u kući, »Bog će 
vas sačuvati« rekao je kad su ga odveli,,,14 

Otac je opet kod kuće. Ali on nije više čovjek, on je samo još sjena. 
Ne govori ni riječi, 5 

Danas je otac prvi put progovorio i spomenuo nešto o svom doživljaju. 
Rekao je: Bolje bi bilo, da su me one noći ustrijelili,, 19% 

Sad je otac najzad pričao što se one strašne noći sve dogodilo. Streljali 
su neprestano... Ali prije toga mučili su sirote ljude na najgrozniji način.. ,!7 
— Zanimljivo i instruktivno je kako se riješio tamnice, Jedna prijašnja prijate- 
ljica spisateljke bila je čekista, u muškom odijelu, sa brkovima i t, d., i imade 
velik utjecaj. Pa kako su ljude bez razloga pohvatali i osudili prema trenutnom 
ličnom raspoloženju, tako su ih i bez ičega mogli osloboditi, To se i ovdje zbi- 
lo baš u trenutku, kad je otac spisateljke trebao umrijeti, 

Mislim da u čitavoj povijesti još nije bilo i da neće ni biti toga što 
boljševici nazivlju »crvenim terorom«, Pri tom se boljševici ne stide ubica ne- 
vinih ljudi, nego se njima diče, Bože moj. zar nema spasa iz ovog pakla?:5 

Jedan strašan prizor pričao mi je student Krassovski. Prije jedne ne- 
djelje zatvorili su njegova oca. Svake je noći stoga izašao u gradsku šumu, da 
bi među lješinama, koje se tamo iznesu, našao lješinu svog oca. Noćas je na- 
šao oca. Ali kakva sreća! Ustanovio je, da je otac bio samo potpuno onesvije- 
šten, Iako teško ranjen, ipak se još mogao dobrom nadati. Odnio ga je u je- 
dnu šumsku kolibu, gdje će ga liječiti. 

Čekiste su sad već odviše lijeni da sami kopaju grobove, Oni dovedu de- 
linkvente iz grada u šumu, sile ih da sami kopaju, pak ih stave na rub duga- 
čkog groba i ustrijele ih, Tko ne upadne odmah, tog ubace; onda nasipaju malo 
zemlje na njega i idu u grad po nove žrtve. Oni, koji su samo teško ranjeni 
izvuku se ponekad iz groba, ali se ne mogu odvući, jer ih čekisti, koji dolaze 
sa novim transportom konačno ubiju. Sve se to čini nevjerojatno; ne može se 
vjerovati. Ali je ipak istina! Istina je ||! Zar su ti komunisti još ljudi? Ne, ne, 
ni životinje nisu! Bila bi nečuvena uvreda za najkrvoločniju, najlukaviju i naj- 
strašljviiju životinju, da se usporedi s jednim komunistom , , .#? 

Marusja Bjeljajeva je mrtva. Sirota proleterka! Ruka proletarijata ubi- 
la je njenog muža, a sad i nju samu. Uopće se sad sve više čuje, da »čeka« 
počinje i radnike u četama strijeljati ,, .2% 

Opet naglašujem da su svi ovi dokumenti iz 1918, godine. Iz dana u dan 
zabilježene su razne grozote »čeke«, o kojima mi nemamo ni pojma i koje ne 
možemo ni vjerovati. Carstvo proletarijata! Ali nitko nije siguran da li će na- 
kon pol sata još živjeti. Istina, sve se to dogodilo u prve dane boljševičke vla- 
de, kad »buržoazija« još nije bila sva istisnuta i kad je još mogla biti opasna. 
Ali to ipak nisu bile samo privremeno nužne mjere, koje bi imale skoro pre- 
stati. Sve do danas uvijek se moralo računati sa grubim postupkama crvene 


“A Ibid, str, 287. 
15 Ibid, str, 291. 
17 Ibid. str, 295. 
19% Ibid. str. 302, 


18 Ibid, str, 292. 
18 Ibid. str, 299 - 300, 
20 Ibid, str, 307 - 8, 

policije, koja bez sudske istrage i pravnog pretresanja može slobodno raspo- 
lagati sa svojim žrtvama, Po službenim izvještajima same »čeke« broj žrtava 
u toku njezinog desetgodišnjeg rada iznosio je preko tri milijuna. 


Evo samo jedan primjer kasnijeg datuma, koji po mom znanju još nije 
nigdje objelodanjen, a koji sam lično saznao od jednog uglednog svjedoka. 
Radi se o jednom svećeniku, koji je sretno pobjegao i koji danas živi u Polj- 
skoj. Posjetili su ga jednom čekisti i tražili su od njega ključeve za crkvu i 
sakristiju, jer bi tobože imali da pregledaju »jednu malenkost«, Ali sam sve- 
ćenik nije smio da pođe s njima u crkvu, Sve se odigralo u najvećem redu, 
vratili su mu ključeve, štoviše još su se i uljudno zahvalili. No nakon par dana 
pojavili su se iznova i tvrdili su da u crkvi mora biti nešto sakriveno i da se 
tamo organizira jedna tajna urota proti boljševizmu. Ovom zgodom smio je i 
svećenik da ih otprati u crkvu. Otvorili su vrata, pak su direktno pošli prema 
oltaru pod kojim su odmah bez ikakve poteškoće našli jednu bombu. — Kao 
neprijatelj države morao je svećenik sad u tamnicu. Dobivao je »porcije« po 
boljševičkoj mjeri. Svake noći morao je pred sud, gdje su ga sa revolverima u 
ruci htjeli siliti na priznanje da je on sam nabavio tu bombu. Međutim on je 
bio spreman da umre za istinu. Srećom se među čekistima našao jedan od nje- 
govih prijašnjih župljana i tako mu je poslije deset dana uspjelo da se riješi 
tamnice, No kako je sad izgledao? Bio je sasma sijed i iznakažen, tako da 
ga ni njegovi najbliži nijesu mogli prepoznati.*! 

Nisam tim htio reći da strijeljanje i ubijanje neprestano teče u istom 
tempu, Htio sam samo da sa nekoliko vjerodostojnih i plastičnim primjera 
ilustriram samu stvarnost boljševičkog nasilnog programa. Danas možemo već 
smjelo reći da je ruski komunizam — kao na koncu svaki komunizam — sa- 
zidan na temelju terorističkog agitiranja. I teško je reći da će to jednom 
potpuno prestati, Još je teže ustvrditi da je to samo postulat današnjih stvar- 
nih prilika, u kojima si boljševizam silom morao osvojiti prevlast. 


Točnije se čini da je ta konsekventna politika i gruba praksa  nu- 
ždan izliv komunističko-ateističkih načela. Ova naime uključuju nijekanje iz- 
vjesnih ljudskih prava, koja su nerješivo spojena sa ljudskom naravi, Tih se 
prava čovjek ne smije i ne može odreći, Jedino ga fizičko ugnjetavanje i mo- 
ralno ubistvo mogu uništiti, ali svoju slobodu i svoje dostojanstvo žrtvovati 
ne može, 

A Lunačarsky je priznao: »Kršćani propovijedaju ljubav prema bližnjem 
i milosrđe, što se protivi našim načelima,«?? : 


Dr. Vilim Keilbach. . 


"1 Mnogo sličnih svjedočanstava može se naći kod Neusatz-Erka: »Ein 
deutscher Todesweg« Berlin 1930 i Cramer: »Das Notbuch der  russischen 
Christenheit«?, Berlin 1930. 

? Jakob Nčtges, S. J,: »Katholizismus nud Komunismus«, Kč&ln 1931, 
str, 171. 


IZ DUHOVNE LIRIKE FRANCUSKE. 


PIERRE RONSARD, 
1525.—1585, . 


Miljenik kraljeva i dvorski pjesnik, Bio je vrlo obrazovan, zamesen 
za sve umjetnosti, Učenik Grka, isprva napose Pindarov, poslije Anakreon- 
tov i Teokritov, ali i Talijana, napose Petrarkin, U svoje doba slavljen kao 
»kralj pjesnika«, poslije pomalo zaboravljan i napokon posve zaboravljen sve 
do romantika u 19, vijeku, koji mu oživješe slavu. Premda krcat poganstvom 
u formi, bio je ipak u dno duše vjerni i žarki katolik. Živo to ističu njegovi 
»les Discours«, kojima ustaje protiv lažireformatora, 

U »Apostrophe a de Beze« kaže ovomu: 

»Ne propovijedaj više u Francuskoj oružanog evanđelja, Krista s pi- 
štoljima, posve crnog od dima, što nosi na glavi kacigu i u ruci široki nož, 
crven od ljudske krvi...« U toj istoj pjesmi dovikuje Luteru, Kalvinu i slič- 
nima: 

»Vi zovete bezbožnikom čovjeka, koji prezire vaše patvorine, iznakaži- 
vanja Crkve? Zovete bezbožnikom čovjeka, koji se gadi nad vama_i vašim 
bludnjama kao nad paklenskom kušom, i nad vašim lijepim predikantima, što 
podmuklo i prepredeno obilaze varajući narod poput brašnom posutih lakrdi- 
jaša, što izvode lukavo na trgu svoje majstorije, i da im se po bijelom danu 
ne vide prijevare, duvaju u oči prah od smole. Vaš prah je vika, što je dižete 
iz svega grla protiv Pape razdirući mu sad tijaru i ogrtač, sad oproste, pisma 
i imutak, i što više vičete, to ste bolji ljudi...« 

U drugom »Discoursu«: »Opomene francuskomu puku«, napada uz dru- 
go »reformatore« i radi izvrtanja nauke o Presv. Euharistiji: 

»One večeri, kad si dao, Isuse, družbi svoje tijelo, nitko te nije nožem 
silio da rečeš krivo, drugo-od onoga, što si odlučio činiti. Ti si rekao jedno- 
stavno, čistom i bistrom riječi, uzevši kruh i vino: Ovo je tijelo moje, ovo je 
krv moja. Ne: ovo je znak moga tijela. Ipak ti ovi ministri, ovi skorašnji 
raspopice, odmetnici i vucibatine oprovrgavaju riječ, vele, da si sanjao, da 
nisi razumio besjeda, što si ih govorio... « 

Premda te duhovne pjesme ne zaostaju nimalo za drugom boljom Ron- 
sardovom poezijom, one će današnjemu čitatelju manje ugađati radi svoga 
polemičnog i naučnoga tona, Ima ipak tu i tamo po koja drukčija, Od tih 
evo soneta, koji ide u posljednje verze pjesnikove. 


Što to, dušo moja, spavaš... 
(Ouoy, mon ame, dors-tu?) 


Što to, dušo moja, spavaš ukočena? 
Trublja već zaječa, veži stvari svoje, 
Kreći pustom stazom, što Spas našao je, 
Kad otkupi rod nam krv mu prolivena. 


Ta je staza mučna, tijesno omeđena, 
Malo njom ih ide, kupina se boje, 


| 


IZ DUHOVNE LIRIKE FRANCUSKE 281 


Čkalj bodljikav po njoj glave digao je, 
Ipak srečan budi, s tla se ne daj njena. 
Ne laćaj se pluga, ako te je volja 

Da s oranjem potom staneš posred polja 
I kaniš se češće natrag obzirati. 

Ne počinjat, skrstit ruke obadvije 

Bolje je neg plužit pa plug ostavljati: 

Tko ostavlja poso, plaće vrijedan nije. 


HONORAT DE RACAN. 
1589,.—1670, 


Časnik, poslije vlastelin na selu, koji udobno živi u svojim dvorima u 
Touraini i zabavlja se praveći stihove, U pjesničkom je poslu učenik svoga 
prijatelja Malherba, obnovitelja forme u fracuskoj poeziji. Premda lakoumnik 
pisao je ipak i duhovne pjesme, među kojima se mađe uspjelih božićnih po- 
pijevaka i himana, Ovdje evo soneta, što ga je napisao u ranoj mladosti bivši 
pažem sobarom kod Henrika IV. 


Drvo križa, 


Cedre nebu mio, štono zaboravu 
Tvoj blaženi spomen ne će predan biti, 
Prosti sudbi, koja drvo obori ti, 
Jerbo ta ti sudba donese i slavu. 


Onaj, što na tebi krv mu prolita je, 

. Milošću i pravdom jednakom se paše, 
On podnosi nevin kaznu krivde naše 
I, grijeh ništeć, nama opet život daje. 
Radniče jedincat jedincatih djela, 
Čija radnja svaka sama je divota, 
Ljubav ti i moć su neizmjernost cijela. 
Bože, kakvo čudo stvori ti dobrota: 
Negda živo drvo smrću radi za nas, 
Mrtvo drvo život rađa nama danas! 


JACQUES DES BARREAUX. 
1599,—1673, 


Za to se ime već malo zna i u samoj Francuskoj, Gospodin, epikurovac, 
sastavljač ne odviše čednih popijevaka, Kao što su te posve zaboravljene, 
stigao bi taki zaborav i njega samoga, da nije ovoga duhovnog soneta, koji je 
Francuska »kralja sunca« znala mnaizust, 


Silni Bože, pravi sudovi su tvoji. 
(Grand Dieu, tes jugements sont remplis d'ćquitć), 


Silni Bože, pravi sudovi su tvoji, 
AI ti vazda voliš opraštati nama; 
Ipak ne ćeš s mene svalift krivda mojih, 
Van da pravdu svoju udreš nepravdama. 

Da, grijeha mi, Bože, nitko ne izbroji, 
Druge nije, već mi biraj muke namah; 
Tvoja korist protiv moje sreće stoji, 
Moju propast hoće tvoja blagost sama. 
Vrši želju svoju, to je nd slavu ti, 

I na same moje suze se razljuti, 

Udri i žao mi za sramotu vrati. 

Ginuć ja se klanjam svetom gnjevu ovom, 
Al u koje mjesto da me grom ti shvati, 
Što pokrito nije krvlju Isusovom? 


Milan Pavelić D. I, 


H. Dieckmann, De revelatione Vime po XXVI i 694), 
-Frei 0, Stoji 20 maraka, u platnu 22. 
rea . ei klasično djelo zadnje je od mnogih radnja zoašid 
ravnog i za modernu teologiju veoma zaslužnog o. Dieckmanna D. L = 
smrt pokosila ga, prije nego što je mogao završiti korekturu ovoga djela, koju 
su onda nastavila njegova braća po redu na teologiji u Valkenburgu. 
Dieckmann se drži i u ovoj knjizi iste one metode, koja ća je vodila 
kod izrađivanja njegova klasičnog djela »De Ecelesia«, što je dobilo me 
priznanje s najkompetentnijega mjesta u Crkvi katoličkoj. Pošto je u . ne 
temeljito raspravio teorijska i historijska pitanja o samoj Va“ oo čig, 
raspravlja u prvom traktatu svestrano, temeljito, pozitivno i polemič osvr- 
čući se na razne moderne smjerove teoriju objave. Finale toga traktata je 
»assertio 8.«, u kojoj pokazuje, kako je jedino čudo dostatni i sigurni krite- 
rij objave Božje. Na nj se organski i harmonijski nadovezuje drugi tata s 
kojem se opet temeljito raspravlja o Isusovoj mesijskoj i božanskoj svijes i 
te se prema tome historijski, a ne auktoritativno dokazuje, da je Isus pravi i 
prirodni Sin Božji. Finale toga odsjeka kulminira u »assertio 19, koja do 
kazuje, kako je Isusovo uskrsnuće od mrtvih osobiti dokaz Njegovog božan- 
skog poslanja. M 
: Mokra je zaista pokazao i u ovom svojem djelu, da zna. raditi sa- 
mostalno; osobita mu je snaga u sabiranju, ocjenjivanju i iskorišćivanju po- 
zitivnog historijskog materijala, pa to u današnje kritičko doba daje knjizi 
neobičnu vrijednost. Ugodno se čovjeka dojimlje i ona unkcija, kojom zna pi- 
sati o svojem predmetu (por. na pr. nn. 668. 669, gdje govori o Isusu kao u- 
tjelovljenoj Riječi Božjoj!), te knjiga djeluje nesamo na razum strogom znaa- 
stvenošću nego i na srce upravo izmeditiranim refleksijama. Pisana je vrlo 
jasno tako, da može još više služiti za privatni studij negoli za školu. Kuo 
školskoj knjizi bi joj se po našem mnijenju s pravom prigovorila nepotrebna 
opširnost, koja gotovo ništa ne prepušta tumačenju i predavanju. Taj izvrstan 
priručnik svima preporučamo! K. Grimm D. I. 


' 

Tony Severin S, L: S. Jean Berchmans. Ses ćcrits. Spisi 
svetog Ivana Berchmansa, Zbirka: Museum Lessianum, sekcija 
ascetična i mistična, br. 32. (XXIV + 380 str,), Louvain, 1931. 

Ovi su spisi mladoga sveca dijelom pisma, što ih je kao učenik i đak 
pisao svojim rođacima i dobrotvorima; dijelom školske vježbe poput nekoliko 
pobožnih pjesmica i filozofijskih rasprava; a većim dijelom duhovni dnevnici 
i bilješke duhovnog sadržaja pa i izvaci iz ascetičnih knjiga i govora. Gotovo 
sve ovo smjeralo je ili na vlastitu duhovnu pobudu svečevu ili na to, da se 
osobito vrijeme odmora u društvu sa mladom redovničkom braćom sprovede 
na bogoljubni način uz ugodno pripovijedanje zanimljivih crtica iz života sve- 
taca i ugodnika Božjih. Negdje se također spominju pobožni običaji mladih 
novaka i školastika te nam daju zaviriti u vanjski i nutarnji život tadašnjeg 
pomlatka Družbe Isusove, Crtice iz života svetaca i sluga Božjih nisu baš svu- 
da dosta kritične, jer se većinom oslanjaju na sredovječne zbirke primjera i 
na premalo kritične autore poput Cezarija Heisterbachskoga, 


Ipak nam ovi spisi izvrsno služe, da bolje upoznamo kristalnu bistrinu 
duše Berchmansove i divne ideale, za koje se taj anđeoski mladić oduševio. 
Gotovo sve spise i bilješke provejava nježna ljubav k Majci Božjoj i žarka 
težnja, da uz ostale vrline Marijine obrani osobito neoskvrnjeno Začeće nje- 
zino, Na str. 272. objelodanjuje se također latinski izvorni tekst onog zavjeta, 
kojim se Berchmans g. 1620. bijaše obvezao pred presvetim sakramentom, da 
će vazda braniti neoskvrnjeno Začeće Marijino, dok Crkva što drugo ne odredi. 

Osobito je zanimljiv t. zv. Louvainski rukopis. To su pabirci iz pročita- 
nih knjiga, gdje imamo 4 bilježnice. Od prve bilježnice ili izvadaka iz spisa 
Oca Alvareza de Paz preostaje samo još jedan list; u drugoj bilježnici svetac 
je sabrao na 8 listova razne pobudne crtice u čast presv. oltarskog sakramenta 
i bl, Djevice Marije. Treća bilježnica nosi natpis: Bilješke neke o Družbi (Isu- 
sovoj) i o osobama njezinim; a četvrta sastoji se iz pabiraka duhovnog štiva 
kod stola, t. j. iz talijanskog prijevoga poznate ascetične knjige Rodriguezove: 
Vježbaj se u kršćanskoj savršenosti«, koja je tada baš prvi put izašla bila. 
Istaknimo samo dvije crtice zabilježene u tom rukopisu. Na 8. mjestu (str. 101) 
Berchmans pripovijeda: »Kad se na saboru tridentskom drugi put raspravljalo 
o neoskvrnjenom Začeću bl. Djevice, O. Laynez reče, da će u kratko govoriti 
u prilog ovoj nauci, jer je trpio od groznice; pa je ipak kroz tri puna sata 
branio tu nauku, a na koncu živahnije nego na početku, i tako je potakao Oce 
sabora, te potvrdili dekret Siksta IV. o toj nauci.« — Pod brojed 90 (str. 116) 
svetac opširno na temelju raznih sv. Otaca i bogoslova dokazuje, da je bl, Die- 
vica imala više milosti nego svi sveci i anđeli skupa. 


Neki su spisi Berchmansovi već poznati i objelodanjeni u 4 dijela, ži- 
votopisa, što ga je napisao nekadašnji poglavar našega sveca, Otac Cepari; n. 
pr. Duhovni govori na dan izleta u vinograd; nadalje Dnevnik rimski, gdje ima- 
mo dragocjenih duhovnih naputaka, što ih je svetac namijenio svom vlastitom 
napretku. U tom dnevniku nalaze se i razne molitve svečeve kao i 15 meditaci- 
ja o raznim krepostima i lijep naputak, kako ćemo po drugom načinu moljenja 
sv, Ignacija slasno meditirati o pojedinim riječima pozdrava Gospina: Zdravo 
Marijo. 

I t. zv. poljski rukopis, poklonjen Poljacima (str, 223 - 270), sastavljen 
je iz zbijenih duhovnih naputaka, što ih je Berchmans namijenio svojoj ne- 

djeljnoj duhovnoj obnovi . (rekolekciji), a često ga popunjuju bilješke t. zv. 
rimskog rukopisa (283 - 346). U posebnim dodacima (351-376) imamo zabilje- 
žene razne kreposne maksime svečeve i »Miscellanea« sličnog sadržaja te na- 
pokn katalog rimskog kolegija od g. 1619, do 1620. 

Kako je gotovo sav ovaj spis jezgra ascetičnih načela ovog ljubeznog 
mlađanog sveca, osobito će on dobro doći duhovnom pomlatku svjetovnog i 
redovnoga klera i njihovim uzgojiteljima. Ali napuci svečevi, koji se većinom 
oslanjaju na definicije svetog Tome Akvinskoga, po svojoj jezgrovitosti pr»- 
poručuju se i svakom drugom duhovnom pregaocu, I. P. Bock D.I. 

Villanova Gerster, P. Thomas, O. M, C: »Familia veteris 

foederis«. 8% 263 str. 1931, Marietti- Torino. Cijena 8 lira. 
' Sve do danas nije bilo jedinstvenog udžbenika o židovskoj obitelji u 
staroztvjetnim vremenima. Pa ipak je ovo pitanje vanredno važno ne samo po 
znanstvenu egzegezu, nego i za najobičnije probleme, koji su nerazumljivi ako 
se ne poznaje domaći život izabranog naroda. Logičnom jasnošću prikazao je 
pisac ovdje čitav obiteljski život starih židova, Prvi dio knjige imade za pred- 
met starozavjetnu obitelj u svom postanku i opstanku, sa svojim zakonima i 
običajima, Onda govori o svim predmetima obiteljske potrebe: o stanovima, o 
odijelu, o hrani i o raznima zanimanjima. Na koncu se prikazuju uzroci ra- 
spada obitelji, kao što su razne bolesti spomenute u samim svetim knjigama, 
pak je još govor o smrti i pokopu. Drugi dio posvećen je vjerskom životu 
obitelji — ili točnije — njezinom odnošaju prema Bogu u vjerskom i politi- 
čkom pogledu sa svim odnosnim pitanjima. Zadnji dio obrađuje odnošaj iza- 
branog naroda prema politeističkim narodima i svojim sugrađanima, 

Sa formalne strane djelo je izvrsno. I u pogledu sadržaja mora se u 
glavnom reći, da je pisac doista stručnjačkom spremom obradio pojedina po- 
glavlja. No ipak bih htio upozoriti na dvije stvari, koje će možda mnoge čita- 
oce smetati. Govoreći o poligamiji (str. 8 i slj.) pisac zastupa mišljenje — 
kako to iz čitavog konteksta slijedi — da monogamija nije apodiktički nalo- 
žena naravnim zakonom, nego samo »quodammodo« ili »aliqualiter«, Smatram 
da se ovo stanovište danas već ne može zastupati, jer je brak i pod samim vi- 
dom naravnog prava contractus onerosus, koji nužno zahtjeva jednakost kon- 
trahenata. Osim toga očekivalo bi se da je pisac prikazao ne samo kakvi su 
bili propisi za razvod braka (str. 22. i slj.), nego da nam je ujedno dao jedno 
pozitivno tumačenje, po kojem libellum repudii biva shvatljivo kao moralao 
opravdano. To je tim nužnije, jer je razvod braka sa stanovišta naravnog pra- 
va zabranjen, što je i Syillabus Pija XI. otvoreno potvrdio (cf, Denzinger-Bann- 
wart;. »Enchiridion Symbolorum«, Freiburg i. Br. 1928, n. 1767). Ta stvar spa- 
da doduše u etiku, ali bi se ovdje u interesu same stvari morala spomenuti. 


Dr. Vilim Keilbach. 


Mijo Lamot, Zabilješke iz moje pastirske službe. Cijena 25 
Dinara. Tisak grafičkog zavoda Ivan Rast, Kutina 1931. 

Kad bih ja ukratko htio ocijeniti ovu Lamotovu knjigu, rekao bih, da 
je ona čitank#f ili hrestomatija za Pastirsko bogoslovlje. A zna se, da se za 
čitanke uzimaju najbolje stvari. Uistinu, u Lamotovim Zabilješkama ima uprav 
klasičnih stvari Tako su potresne opomene, što ih daje psovaču. Samo bi 
trebalo u napisu ivostaviti riječi: Ex 4ribunali, a u samom tekstu stvar pri- 
kazati kao skromnu obuku uopće, a ne ovako direktno in tribunali. Još 

ističem, kako su po mom mišljenju, oni razgovori »Sa posijela na selu« uprav 
uzorne pouke, Samo mi se ne sviđa na koncu svakoga razgovora onaj — 

ram prvi, dan drugi štd., jer je to nekako neukusna aluzija na one biblijske 
ane, 

Imam i neke prigovore: 

Pisac dobro govori o svećeničkom siromaštvu, Ali je, bez sumnje, jedno- 
strano i nepotpuno, kad se kaže, da svećenička neimaština odbija mladež od 
toga svetog zvanja. Ne ću poricati, da prekaran položaj kojega staleža odbija 
prosječne ljude, da u nj ne stupaju Ali, kad se radi naročito o svećeničkom 
staležu, treba spomenuti i druge još preče razloge, koji čine, da se mladi 
ljudi ne odazivlju Božjem pozivu. Ti su razlozi moralne naravi. 

Isto je tako pretjerano i jednostrano ono raspravljanje 0 narodnim ime- 
nima A čovjek utapljajući hvata se i slamke, tako si i pisac uhvatio za ni- 
kakov dokaz iznoseći one, recimo, Aleksandrove riječi: »Ili se odreci mojega 
imena, ili se odreci nevaljala života« Natežući ovakove stvari došli bismo i 
do zaključka, da treba počekati sa svetim Krstom do smrtne ure. Cijelo to 
raspravljanje o manodnim imenima promašuje, Sigurno je, da sv, Crkva pre- 
poručuje sveta imena, Imena junaka svrhunanavnoga života, A i sama se opće- 
nitost svete Crkve i na taj vanjski način jače ispoljuje, Što svaki narod tuđa 
imena prekraja po svome, ne smeta ništa. Onaj »Francisko« Iveković mjesto 
»Franjo« Iveković pokazuje neki filološki fanatizam. 

. Dalje pisac spravom ističe organiziranje. Samo mi se čini, da odviše 
ipak cijeni organiziranje, Ganas se u šinokom svijetu uprav razgrađuju. minu- 
ciozne organizacije, da se dođe do čovjeka, do njegove ličnosti, izvornosti. 

Najzad mi je žao, što su u Zabilješkama osvanule i ove riječi (str. 212): 
»I kad sam se sjetio njemačkih svećenika, koje sam prije na putovanju su- 
sretao redovito u građanskome odijelu, meni se činilo, da je brižno umatanje 
talijanskoga svećenstva vanjski znak njihovoga odijeljenja od života i od na- 
roda.,.« Nu njegovo (naime biskupa Jeglića) svećenstvo mi je imponovalo 
upnavo onom mnebrigom, kojom je bilo odjeveno.« Razumije se, da ovakove 
riječi ne spadaju u Čitanku Pastinskoga bogoslovlja, jer nijesu u skladu s njež- 
nim Sentire cum Ecclesia, 

Kad ne bi bilo ovih mojih prigovora, tad bi Lamotovo djelo bilo i u 
svoj svojoj cijelosti i u pojedinim pojedinostima uprav uzorno — prava Čitanka 
Pastirskoga bogoslovlja, B. Strižić, 

: Lexikon der Padagogik der Gegenwart, 1 Abendgymnasium 
bis Kinderireunde. — Savremena pedagogija. 

Velika je zasluga nakladnika Herdera, što je g. 1916. izdao Roloffov 
»Lexikon der Pidagogik« Za nas je katolike bilo to djelo prava blagodat, 
jer je u njemu prikazano ogromno gradivo, I nekatolici su djelo cijenili, pa 
nije čudo, da se ono sasma raspačalo, Herder je želio, da Roloffova turi u 
svijet u novom izdanju, Tko da pripremi to izdanje, ako ne Njemački zavod 
za znanstvenu pedagogiku, koji je iza rata osnovan u Miinstenu? Zavod je 
to preuzeo i povjerio Dru Josipu Spieleru, Članovi zavoda dadoše se s njim 
na posao, Suradnici su; Dr. L, Bopp, Dr. H. Brunengriber, Rr, F, Eggesdor- 
fer, Dr M, Ettinger, Dr, J, Gottler, Dr. G. Griindwald, Dr, K. Haase, Dr, J. 

Mansbach, Dr, G, Raederscheidt, Dr, H, Schmidkunz, Dr. J, Schrčteler, Dr. 


J. Steffes i A, Pfennings. Djelo je za vrijeme obrađivanja toliko naraslo, da 

ga nijesu nazvali drugim izdanjem  Roloffa leksikona, nego jednostavno 
»Lexikon der Pidagogik der Gegenwart«. Tko ima Roloffov leksison, morat 
će si nabaviti i ovaj. Do sada je izašao prvi svezak sa 672 str, ili 1344 stupca, 
u kome je 368 raznovrsnih članaka Abendgymnasium do Kinderireunde, Do- 
skora će izaći i drugi svezak, Već je u prvom svezku sudjelovalo do 196 pisaca. 
Djelo je ukupno prikazano u svijetlu vječne filozofije — philosophia 
perennis — kakova se nalazi kod novijeg tomizma, te prema: načelima kato- 
liške Crkve. Katolik i ne može drukčije suditi o vrijednosti raznih bioloških, 
psiholoških, socijoloških i filozofskih temelja pedagogije. U ovom je svesku 
govora o didaktici, moralu, vjeri, umjetnsti, gospodarstvu, svemu što ima 
odnošaja s pedaggogijom, Ima tu članaka o eksperimentalnoj psihologiji, 
antnoposofičnoj pedagogiji, pedagoškim izložbama, ispitu sposobnosti, konfe- 
sionalnoj školi, zvanju, oblicima odgoja i izobrazbe, odnosu kamitativne zna- 
nosti i pedagogije, odgoju karaktera, školskim reformama, odgoju u raznim 
državama, diferencijalnoj psihologiji, pedagoškoj diagnostici, eidetici, mjere- 
nju umornosti, kazni kod odgoja, stručnim školama, o ženskom pokretu, pouci 
u tuđim jezicima, duševnim bolestima, grafologiji, o granicama odgoja i peda- 
gogike, hipnozi, o izraelskoj pedagogici i biti izraelskog odgoja, mladenačkom 
pokretu, katoličkoj pedagogiji, o pokretu »Kinderfreunde« i t. d. Teško je 
sve nabrojiti. ; Be 
Ovdje ne manjkaju ni kraći životopisi onih ljudi, koji su važni za 
suvremenu pedagogiju: W. Beckhausen, C, H. Becker, S, Behn, F, W, Beh- 
rend, K, A. Bergmann, P, Bergmann, H. Bergson, E. Bergheim, F, v, Bodel- 
schuringh, O. Boelitz, L. Bopp, F. Brentano, G. Bude, Ch, B. Buhler, K. 
Buhler, P. Cauer, J. Cohn, J. Dewey, W, Dilthey, H. Draustfeld, T, Dreher, 
Dunin Borkowski, E, Diirr, F. Eggersdorfer, C, A, Eitz, M. Ettlinger, R. 
Eucken, A, Fischer, F. W. Foenster, M, Gatterer, H. Gauding, P. Gehhel, M 
Geitsbeck, E, Gnauck-Kiihne, J. Gćttler, G, Grunwald, L, Gurlitt, P. Hiberlin, 
L, Habrich, K. H&mnisch, J. Heigenmooser, A. Heinen, W. H, Hellpach, P. 
Herber, A. Hofler, R. Homigswald, W. James, R. Kabischl, W. Kahl, O, 
Karstidt, P, Kaestner, H, Kautz, S, Kawerau, P. W, Keppler, G, Kerschen- 
steiner, K. Kesseler, E. Key. — Glede metode, kako su prikazane ove ličnosti, 
navesti ćemo životopis Ellene Key, te moderne revolucijonarke, Tu je 6 
tačaka: 1. Životopis (r. 1849. u Švedskoj. 1880—1898, učiteljica na dječ. i 
djevoj. školi u Stockolnu, Umrla 1926.; 2. Spisi. Njezin duš, vođa je Spinoza; 
3. Ideal njezine škole; 4, Key više pokazuje čuvstvo negoli logiku. Njezino 
temeljno mačelo: Ne odgoj djeteta, nego odgoj učitelja pomoću samoodgoja; 


ne auktoritet, mi kazna, ni silenje, nego razvitak sila u atmosferi slobode i 


ljubavi; ne kršćanski odgoj, nego etika osobnosti; ne razredne sobe, nego 
radione, vrtovi, igrališta; ne sistematska poduka, nego stvaranje prema slo- 
bodnom izboru 5, Katolička pedagogija zabacuje Ke4ina naturalistička na- 
čela kao i njezino neprijateljsko držanje prema dogmama kršćanstva, njezino 
omalovaživanje auktoriteta i precijenjivanje prava djeteta. 6. Literatura o 
E. Key. 

Zadaji je svjetski rat potresao kulturom i znanošću, pa je nekatolička 
znanost s kulturom upućena da ispita svoju vrijednost. Ovaj leksikon računa 
s time kao i s borbom, koju svijet u zadnje doba tako odlučno vodi oko 
budućnosti današnje mladeži, 

Još jednu veliku prednost imade ovaj leksikon. Mjesto da se mučimo 
dok doznamo, što je napisano o ovom ili onom pitanju; a na koncu ni financi- 
jalne prilike nam ne dopuštaju, da si nabavimo toliko knjiga, u ovom leksi- 
konu sve to nalazimo za čas, Mjesto biblioteke preskupih knjiga dovoljan je 
ovaj noviji Herderov leksikon. 

Tko želi pisati ili predavati o suvremenim pedagoškim pitanjima, nužno 
mora imati pred sobom Lexikon der Pidagogik der Gegen- 
wart, Bez ovog leksikona ne bi smjelo biti nijedne dobre biblioteke, 

A. Aliirević D. 1, 

Larsons, Als expert im Sowjetdienst. Rowolt, Berlin. 


288 UREDNIŠTVO JE PRIMILO 


Latzarus, Paques (Collection: L' annće en Fčtes pour nos enfants, Desclće, 

»ŽIVOT« izlazi 10 puta godišnje na 48 stranica. — Urednik: Karlo Grimm D. I. 

— Vlasnik: Kolegij Družbe Isusove u Zagrebu, A. Alfirević D. 1. — Tiskom 
»Glasnika Srca Isusova« — K. Grimm D. I. 

VRELA I PRINOSI izlazit će u nevezanom roku i opsegu, 
otprilike svake godine po jedan svezak. 

S obzirom na okolnost, da se zbornik ove ruke ne može na- 
dati dovoljnom broju pretplatnika, prinuđeni smo udarit mu nešto 
veću cijenu, da se troškovi štampanja bar donekle pokriju. 

Cijena je svesku Din. 100.— Zbornik se naručuje i upla- 
ćuje kod Uprave VRELA I PRINOSA u Sarajevu, Čemerlina ul. 9, 


gdje se nalazi i uredništvo. 
DR. MIROSLAV VANINO D. L 


M od ažestoštndšvaodavdcavžesranskngnts ta dvd vati upo Vote sntaRe odes odds ves vretena sena 


Avancini: RAZMATRANJA za sve dane u godini. — 
RPČLKECNI SVOTE SLAPA DOTLE RN GE APP OV RI NOTRALNATKA 


Vrlo praktična i kratka, za zaposlene svećenike kao i za 
svjetovnjake. U krasnom crnom vezu stoji 40.— Din, 


Pruvost: LURD veoma poučna i praktična knjiga. — 
poviti VPR REPV OPEPRER 


Spada među najbolje, koje o Lurdu govore. Sa 27 slika me- 
kano vezana stoji 20,.— Din. Sjajan uvez 30.— Din. 


Naručbe prima potpisani i plaća sam poštarinu, a kod na- 
ručbi više knjiga daje razm. popust. 


L Maračić, prevodioc - izdavač, Zagreb, Langov trg 11 

i OSIGURANJE POKRIVA SVAKU ŠTETU OD 
POŽARA, GROMA I TUČE! 

Lj 

| Životnim osiguranjem štediš za stare dane i skrbiš za svoju 

porodicu u slučaju smrti! 
Za provedenje takovih i svih drugih vrsti osiguranja obratite do 
se na najstariji hrvatski osiguravajući zavod 

ma »CROATIA« 1 
osiguravajuću zadrugu u Zagrebu s 

koju je g. 1884. osnovala općina slobodnog i kr. glavnog grada ZAGREBA. 
> »CROATIA« ima svoje sjedište u ZAGREBU. 

u vlastitoj palači, na uglu Marovske i Preradovićeve ulice, a svoje filijnle 

1 i glavna zastupstva, odnosno mjesne povjerenike u svim većim mjestima 
| naše domovine. = 
1 ZADRUŽNA IMOVINA IZNOSI 50 MILIJUNA! 1 
| Osigurajte kod domaćeg osiguravajućeg zavoda »Croatiae«! = 
MOV Aa 


PRVA HRVATSKA šTEDIONICA 


CENTRALA: ZAGREB, Ilica 5, u vlastitoj zgradi. 
Podružnice po svim ovećim mjestima. 


Prima uloške na knjižice i tekuće račune uz vrlo povoljne 
uvjete. Bavi se svim poslovima, koji spadaju u bankovnu i 
mjenjačku struku, Kupuje i prodaje sve vrsti novca, 


£5 


9604228000006 2: 


xa 


ZVALO LBBVDVIOGBNE 


e 


HRVATSKA KATOLIČKA BANKA D. D. ZAGREB, 
Jurišićeva ulica broj 10. Vlastita kuća. — Telefon 13 02 i 18 41. 


Prima uloške na knjižice i tekući račun te ih ukamaćuje naj- 

povoljnije, Eskomptira mjenice, devize i čekove. Financira 

trgovačka, obrtna i industrijska poduzeća. Obavlja sve burzov- 

ne naloge najkulantnije. — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecajućim poslovima. 

HRVATSKA POLJODJELSKA BANKA | 
ir DIONIČARSKO DRUŠTVO. _ 
| CENTRALA: ZAGREB, u vlastitoj palači, Martićeva ulica broj 6. | 
s Podružnice: : ro 

Sarajevo i Sušak, 
Ispostave: | 
Bribir, Čabar i Hreljin, 
ri Atiliacija: sa 


Preloška štedionica d, d, u Prelogu, 
Bavi se svim poslovima, koji spadaju u bankovnu, štedioničku 


s i mjenjačku struku, Ku 
napose podjeljuje mjenbene, zemljišne i različne druge vjeresije, kupuje i 1 
prodaje vrijednosne papire, valute i devize, izdaje čekove i kreditna pisma 

te obavlja sve burzovne naloge. 


m PRIMA NA POHRANU I UPRAVU VRIJEDNOSNE PAPIRE 1 DRUGE re 
VRIJEDNOSTI TE IZNAJMLJUJE SIGURNOSNE POHRANBENE PRETINCE 
— SAFE-DEPOSITS. — 


Prima uloške na knjižice i na tekuće račune uz najpovoljnije 


sa uvjete. | . 
| Prva hrvatska tvornica strojeva i ljevaonica željeza Hrvatske H 
| poljodjelske banke, Magazinska cesta br. 11, bavi se svim | 

" 


radovima strojarske i ljevačke struke. 


